text:
Pa medio di esaki famia kier a gradici di profundo di nan curason tur esnan cu na un manera of otro a duna sosten, consuelo y forsa durante e tempo dificil cu e fayecimento y entiero di nos defunto stima:
Inocencio Ras
Mihor conoci como
Tati, Betico
Un danki na tur esnan cu a manda message riba Whatsapp y Facebook, haci yamada telefonico, esun cu a manda krans, na Aurora funeral home pa su bon servicio y atencion y na Igmar Maduro pa su bunita canticanan. Boso muestra di atencion tabata un gran sosten pa nos.
Alavez nos kier a invita pa 3 santo sacrificio di misa cual lo tuma luga na misa Inmaculada Concepción na Santa Cruz.
Diadomingo: 14-08-2022 pa 8:00 di mainta.
Diamars : 16-08-2022 pa 7:00 di anochi.
Diahuebs : 18-08-2022 pa 7:00 di anochi.
Despues di misa di diahuebs lo tin un rosario na su cas na Cashero 37-D.
Boso presencia lo ta altamente aprecia.


c: text/html

text:
(EFE) – Na Bogota, autoridadnan a captura 10 persona cu ta forma parti di un “organisacion multicriminal”, di origen Venezolano, acusa di participa den asesinato di shete persona cu a aparece den diferente caya mutila den saconan di sushi, segun fuentenan oficial a informa dialuna ultimo.
Alcalde di Bogota, Claudia Lopez den un conferencia di prensa a bisa cu e personanan captura ta integrantenan di e grupo “Los Maracuchos”, cu ta comete actonan ilegal den e barionan di centro di e ciudad y cu nan ta den lucha pa e control di e microtrafico cu e organisacion criminal “El Tren de Aragua”.
“Un di e tres organisacion cu ta envolvi den e lucha criminal, cu ta produci asesinatonan horibel di hende cu ta wordo bandona den pleno caminda publico, a haya un golpi y lo wordo procesa legalmente”, e funcionario a bisa ora el a referi na e grupo conforma pa Colombianonan y Venezolanonan.
Siman pasa a anuncia e creacion di un “grupo contra multicrimen” pa combati insiguridad den e ciudad cu a wordo sacudi den ultimo simannan pa e hallazgo di 23 curpa mutila den saconan di plastic, asesinatonan atribui na e control di microtrafico di droga.
Ademas di e personanan captura, ta e hefe Colombiano, otro cinco integrante cu a huy pa Venezuela y cu tin un notificacion blauw di Interpol.
Notificacion blauw ta esun prome cu cora, di captura internacional di e persona bao peticion hudicial den cualkier di e 186 pais miembronan di e organismo aki.
E operacion a wordo realisa fin di siman ultimo y tabata e ciere di un periodo di investigacion di shete luna, den cual a identifica e forma con nan tabata opera, areanan di impacto y con nan tabata conforma nan linea di mando.

robotstxt: allowed

filter: keep


text:
Ta para scirbi cu proteccion pa nos hogar y famia ta bini directamente di Dios, pasobra solamente Dios por vence e forsanan di maldad cu kier ataca hogar y famia, solamente Dios por traha un cura di proteccion rond di su yiunan (Job 1:10).
Salmo 127:1 ta bisa: Si Señor no traha e cas ta envano esnan cu ta trahe ta cansa curpa.
Si Dios no ta den algo, ni maske ayudo y apoyo di hende nos busca e ta keda algo terenal, pasobra Dios no ta apoye, y e no ta keda para, pasobra tur locual nos haci mester ta boluntad di Dios, pa asina e haña Dios su aprobacion.
Pesey ora nos ta lanta nos yuinan, nos mester lanta nan den Señor , pasobra asina nan tin aprobacion di Dios riba nan bida den tur locual cu nan ta haci. Pasobra nos mester pone nan bao di cuido y proteccion di Dios.
Pa na prome lugar nan lanta cu temor di Dios den nan bida, y no kere cu nan por haci bofon di Dios. Den e forma cu maldad ta aumenta y ta disfrasa, cu hende a bira ta mira material, y poder mas importante cu Dios, nos tin tene cuenta cu nos ta complace cu hende y perhudica nos hogar y nos famia.
Pesey nos bida di oracion mester ta constant, firme un bida dedica, pa asina nos por enfrenta e flecha nan di e enemigo, pasobra nos lucha no ta contra carni y sanger.
Ora nos ripara cuanto maldad tin mey mey di nos nos tin di corda riba Mateo 13: 36-43 caminda Hesus ta splika tocante di e yerba shimaron y e bon simia, y tambe locual Hesus ta bisa nos pa nos haci.
Wak cuanto malesa ta sali na cla, wak cuanto virus ta wordo inventa, wak cuanto hende ta rechasa palabra di Dios,, esey ta mustra nos e tempo cu nos ta biba den dje ( 2 Timoteo 3:1-9).
Awendia hende por smile cuanto cu nan kier, pero nan sa bon, bon cu nan ta haci malo, pesey Hesus a bisa haci oracion pa nos no cay den tentacion ( Lucas 22:40).
Pesey David a bisa den Salmo 121 :1 Mi ta halsa mi wowo na e seronan for di unda mi yudansa lo bini , mi yudansa ta bini di Señor kende a traha cielo y tera.
A keda proba cu e enemigo ta lanta fuerte contra tur locual ta famia y hogar, treciendo tur tipo di atake, tur sorto di trampa, sembrando e yerba shimaron tur caminda, y awor nos ta mira e existencia mas cla cu nunca.
Pesey e formacion di nos yuinan awor ta mas importante cu nunca, pasobra maldad kier domina, y e ta busca aprobacion di hende pe por wordo fortifica, pasobra Dios no ta apoya maldad.Dios ta santo.
Ta bon pa nos siña nos yuinan cu no ta tur locual hende ta aproba, Dios ta aproba, pasobra yerba shimaron ta crece hunto cu maishi, pero na su fruta bo ta conoce.
Isaias capitulo 5:20 ta bisa: Ay di esnan cu ta yama loke ta malo,bon y loke ta bon, malo.Loke ta scuridad, lus, y loke ta lus scuridad, loke ta marga dushi, y loke ta dushi, marga.
Ay di esnan cu ta hustifica maldad, pasobra tur locual hende sembra nan lo cosecha, y tur hende mester duna cuenta dilanti Dios.
A yega e momento cu nos mester pidi proteccion di Dios.( Isaias 41:10)


text:
Kiko Inner Work ta
Procedura di keho
Stap 1. Contacta Inner Work Aruba sobre e keho door di jena e formulario di feedback specificando cu e feedback ta un keho. Ta necesario pa e procedura aki ta transparente, pues ta pidi pa skirbi e keho, hasta si esaki a wordo papiá cu Inner Work Aruba.
Stap 2. Inner Work Aruba ta lesa e keho
Stap 3. Inner Work Aruba ta contactabo pa haci un cita personal pa conversá over di e keho y mira pa jega na acuerdo of solucion hunto
Stap 4. a. Si a jega na acuerdo of solucion hunto, proceso ta termina akinan
b. Si no jega na acuerdo of solucion hunto, proceso ta continua acorde afspraak cu nos a haci cu otro
c. Si despues di stap 4b. no a jega na acuerdo of solucion hunto ainda, mi ta regla
asistencia di Inspectie Volksgezondheid Aruba


text:
Franse Pas – Diadomingo atardi algo pasa di 5:30 polis y ambulance a bay direccion Franse Pas, pa ta exacto den bocht unda antes hopi auto tawata accidenta.
Na yegada di polis ambulance ya tawata na e sitio dunando asistencia.
E dos autonan envolvi tawata un Nissan Sunny y un Hyundai i 30.
Den e Hyudai tawata tin e personanan herida. Den e mesun auto tawata tin un baby y danki Dios e tawata den su child seat y no a resulta herida.
Paramediconan na e sitio mester a atende un otro persona cu a resulta herida na cabes.
E accidente a sosode momento cu e Nissan Sunny lo a perde control y dal contra e Hyundai.
Chauffeur di e Sunny a baha bay sinta den mondi y despues Paramediconan a bay papia cu ne tambe.
A bin resulta cu e mes no a resulta herida, polis a dicidi di haci un test di alcohol cu ne y a resulta cu e tawata bou influencia. Eynan mes e la wordo deteni y hiba warda di San Nicolas.
Na e sitio a presenta dos ambulance pa atende cu e personanan herida, unda cu tres hende a wordo hiba Eerste Hulp atencion medico avansa.


text:
WILLEMSTAD — Dia 7 di desèmber 2016, durante di nan Reunion General, miembronan di CRKSV Jong Colombia a eligí un direktiva nobo. Ku e kambio aki, e direktiva nobo di Jong Colombia lo bai konsistí di un tim di hóben dinámiko, ku lo mester sòru pa prepará i guia e organisashon pa no solamente garantisá su kontinuidat i eksistensia den futuro, pero alabes pa posishoná e ekipo bèk komo e kampionnan di futbòl di Kòrsou manera nan tabata den pasado.
E direktiva nobo lo konsistí di e siguiente personanan:
- Fabi Constansia (Presidente);
- Dierseu Constancia (Vise Presidente);
- Charella Constansia (Sekretario);
- Wilmaro Zimmerman (Tesorero);
- Sigfried Constancia (Komisario).
CRSKV Jong Colombia no ta un ekipo deskonosí den nos komunidat. Ta trata di un klup di futbòl ku hopi trayektoria, ku na múltiple okashon a posishoná su mes tantu komo kampion di Kòrsou i kampion di Antia, i hasta a yega di sali kampion di Kòrsou i di Karibe den mesun aña. Ta bon konosí kon nos ekipo Jong Colombia tabata presentá Kòrsou ku hopi éksito den weganan internashonal. Diferente di nos mes a eksperensiá i selebrá e viktorianan aki huntu ku nos tata/tio/ruman/bisiña, ku tabata hungando den e gran ekipo di Jong Colombia.
Lamentablemente último añanan Jong Colombia ta pasando den algun kontratempu pa mantené su mes den primera divishon. Esaki a pone ku awe algun hóben di Boka Samí ke tuma e rienda di e klup, pa bai traha duru huntu ku tur saminero i fanátiko di Jong Colombia, pa trese e kambionan nesesario tantu pa adelanto komo promoshon di nan ekipo Jong Colombia pa primera divishon.
“Nos ta mira komo nos tarea pa denter di 2 aña bolbe hasi futbòl den Boka Samí atraktivo, aksesibel i alabes plasentero, pa asina mas persona por yega na e fasilidatnan di Jong Colombia na Boka Samí. Nos ke krea un union entre ekipo di Jong Colombia i nos komunidat, nos ke alsa nos futbòl na un nivel internashonal ku fanatikada ku ta traha un bon ambiente, pues un fiesta di kada wega”, Presidente nobo Fabi Constansia ta relatá.
Nos meta prinsipal ta pa manera ántes, futbòl tuma su ròl bèk den komunidat di Boka Samí kaminda nos ke guia e personanan pa nan saka lo máksimo for di e potensial ku nan tin. Nos lo bai involukrá i uní tur e personanan ku nan konosementu i duna nan e oportunidat pa bai dilanti den bida. Finalmente nos ke logra pa nos futbòl inspirá, motivá i aktivá henter nos komunidat komunidat di Boka Samí.
“Nos sa ku e reto aki ta un reto grandi i ku nos lo bai tin algun tempu difísil. No sa, ku nos lo no realisá tur esakinan den e promé aña. Nos lo konosé momentunan agradabel i tambe nos lo topa kontratempu. Pero apesar di esaki nos lo perseverá pa nos sigui traha pa adelanto di Jong Colombia i adelanto di futbòl den Boka Samí. Nos 5 persona di direktiva so lo no por hasi tur e trabou aki. Nos ta kontentu ku ya kaba nos por konta ku ayudo di diferente persona manera entre otro Cherrel Sirvania, Kimberly Ascencion, Andres Constansia, Sharnello Isenia, Erico Constancia, Gildo Constancia i Glin Cicilia. Meskos nos tin e diferente dirigente i trainernan saliente ku tur dia ta traha duru pa progreso di nos timnan i Klup. I pa no lubidá nos kompañeronan di bario di Boka Samí mes, ku semper ta dispuesto pa duna un man den kualke forma ku esaki por ta. Nos ta apresiá i gradisí kada un persona ku pa añanan largu, ku alma i kurason a yuda nos ekipo Jong Colombia!. Awor nos ta bai pa Jong Colombia Rumbo Nobo!”, Fabi Constansia a trese dilanti.


text:
Gobernador di Aruba ta na cabes di gobierno di Aruba. E ta representa tambe gobierno di Reino.
Ora cu Gobernador ta cu vacacion of ta den exterior, e Gobernador suplente ta asumi e puesto di Gobernador. Esaki ta e caso tambe ora cu Gobernador temporalmente no por eherce su funcion, of den caso di renuncia tempran.
E Rey ta nombra Gobernador y Gobernador suplente pa un Decreto Real. Tur dos nombramento ta pa un periodo di seis aña. Despues di e periodo aki e Rey por nombra Gobernador (suplente) un biaha mas pa un maximo di seis aña.


text:
Antriòl
A funda Antriol na 1626 tempu ku a deportá un grupo di spañó i portugues pa Boneiru i nan a bai biba ‘al interior’. ‘Al interior’ a bira despues Entrejol i mas despues Antriol, kaminda mas hende a bai biba, p.e. famianan di hendenan ku a haña nan libertat i ku a haña òrdu pa na 1850 bandoná Rincon. Riba mapanan bieu i dokumentonan di gobièrnu ta mira tambe e nòmber Den Tera. E komunidat na Antriol tabata biba di kunuku den besindario, pero tambe di kunukunan na Tras di Montaña. Vários habitante di e bario tabata traha den plantashi kaminda tabatin mester di trahadó. E bida di laman a dirigí su mes den e área na Lagun i bahia di Playa. Tambe komo nabegante, habitantenan di Antriol a purba gana nan pan. Vários hende hòmber a bai traha temporalmente den eksterior (Cuba i Venezuela). Antriol ta un bario ku te añanan 70 di siglo 20 tabata selebrá Simadan, San Juan i San Pedro.


text:
One Happy Island, One Well Informed Aruban
loading
about 5 hours ago
Fundacion Alzheimer Aruba a celebra 20 aña di Siman di Cinta Teal. Fundacion Alzheimer Aruba a cuminsa haci esaki na 2002, mientras e fundacion mes, otro aña ta cumpli binti aña. Nan a organisa misa pa celebra e momento aki. Melva Croes-Yanez, presidente di Fundacion Alzheimer Aruba, a splica cu un aña prome nan a
Fundacion Alzheimer Aruba a celebra 20 aña di Siman di Cinta Teal. Fundacion Alzheimer Aruba a cuminsa haci esaki na 2002, mientras e fundacion mes, otro aña ta cumpli binti aña. Nan a organisa misa pa celebra e momento aki.
Melva Croes-Yanez, presidente di Fundacion Alzheimer Aruba, a splica cu un aña prome nan a cuminsa pa mira e factibilidad di un fundacion. Di e tempo ey caba nan a registra 600 hende. Aworaki nan tin entre dos mil pa tres persona, segun e ultimo datonan cu nan tin.
Pa lesa mas subi TREMPAN.
about 6 hours ago
Catochi: 4625-9400-8645 x3Big4: 715 1OFF: 1271 Zodiac: 1124 Piscis Lucky3: 887 fp Lotto di Dia: 02-08-17-18-24
Catochi: 4625-9400-8645 x3Big4: 715 1OFF: 1271 Zodiac: 1124 Piscis Lucky3: 887 fp Lotto di Dia: 02-08-17-18-24
about 7 hours ago
Falta solamente un siman mas p’e competencia di Wiki Loves Monuments Aruba 2022 termina. Participantenan tin tempo ainda pa upload e mihor fotografianan di monumentonan di Aruba y asina gana mil florin cash. Wiki Loves Monuments ta un competencia di fotografia internacional organisa den luna di september pa Wikipedia. E meta principal ta pa documenta
Wiki Loves Monuments ta un competencia di fotografia internacional organisa den luna di september pa Wikipedia. E meta principal ta pa documenta monumentonan di rond mundo, cada fotografia na final lo conta cu articulonan cu informacion di e monumentonan skirbi pa boluntarionan rond mundo.
Pa participa ta facil djis upload bo mihor fotografianan di monumentomam di Aruba via di Wikimedia y asina participa. E regla principal ta cu e fotografia mester ta di autoria di e participante y na momento cu upload esaki ta cede e derechonan pa uzo liber. E participacion ta pa tur edad y NO mester ta un fotografo professional pa participa.
Di e diez mihor fotografianan lo saca un ganador y lo nomina tur diez pa competencia internacional cu lo tuma lugar na November caminda un Jurado internacional lo scohe e mihor fotografianan di mundo.
Pa mas informacion tocante participacion, subi nos pagina di Facebook: Stichting Monumentenfonds Aruba
about 7 hours ago
Prome Minister Evelyn Wever – Croes a atende un evento di Reino Hulandes riba e tema di awa. E conferencia a wordo organisa pa Minister Liesje Schreinemacher di Buitenlandse Handel en Ontwikkelingssamenwerking di Hulanda y Prome Minister di Hulanda tambe tabata presente. Prome Minister Wever – Croes na e ocasion a splica di e importancia
Prome Minister Evelyn Wever – Croes a atende un evento di Reino Hulandes riba e tema di awa. E conferencia a wordo organisa pa Minister Liesje Schreinemacher di Buitenlandse Handel en Ontwikkelingssamenwerking di Hulanda y Prome Minister di Hulanda tambe tabata presente. Prome Minister Wever – Croes na e ocasion a splica di e importancia di awa pa Aruba y importancia pa traha hunto.
about 8 hours ago
Elliott Loonstra PLY a participa na e di tres ‘Para Pan Am Series’ na Sao Paulo, Brazil, dia 15 di september 2022. E evento a tuma luga na e ‘Centro Deportivo Paralimpico Brasileiro’ y tabatin participacion di 11 pais for di e region Pan Am, Europa y Asia. E evento aki tabata exitoso pa Elliott
Elliott Loonstra PLY a participa na e di tres ‘Para Pan Am Series’ na Sao Paulo, Brazil, dia 15 di september 2022. E evento a tuma luga na e ‘Centro Deportivo Paralimpico Brasileiro’ y tabatin participacion di 11 pais for di e region Pan Am, Europa y Asia. E evento aki tabata exitoso pa Elliott Loonstra PLY como cu el a gana e medaya di brons.
Loonstra su prome pelea tabata contra di Colombia y di un principio e tabata tin bentaha. E pelea e termina na fabor di e team di Aruba asina hibando nan pa e semi final contra di Brazil. E pelea semi final contra e Brasilero a cuminsa cu Elliott Loonstra PLY na bentaha pero na final a termina na fabor di e Brasilero cu a bira campeon di e competencia. Elliott Loonstra PLY a logra yega podio den e competencia aki, haciendo esaki su di dos medaya di brons pa e aña aki.
Cu e resultado aki, Elliott Loonstra PLY su ranking mundial ta mehora y e ta posiciona su mes for di 10 pa di 7 lugar poniendo e den un bon posicion pa e competencianan otro aña na Santiago, Chile. E siguiente competencia pa Elliott Loonstra PLY y su team lo ta na e ‘World Para Grand Prix’ cu lo tuma luga na Manchester, Inglatera na october benidero.
E ekipo nacional Mexicano di Para Taekwondo a invita Elliott Loonstra PLY pa entrena hunto cu nan na CNAR (Centro de Alto Rendimiento) na Mexico. Pronto Elliott Loonstra y su coach Luciano Mazzeo lo biaha cu speransa di por logra podio na Manchester, Inglatera.
Elliott Loonstra PLY ta reconoce na su famia, CEMEDAR (Centro Medico Deportivo Aruba), BodyZone Fitness y Roro Fitness pa e apoyo duna na dje durante di su preparacion.
about 8 hours ago
Diahuebs mainta empleadonan di SVb na Vondellaan a bini hunto pa honra Marlin Krozendijk-Penja. Minister di Turismo y Salud Publico, Dangui Oduber, a yama Marlin danki pa tur e añanan di servicio duna na pais Aruba. Diahuebs, despues di 42 aña di servicio na SVb, Marlin a baha cu pensioen. Marlin a cuminsa traha pa
Diahuebs mainta empleadonan di SVb na Vondellaan a bini hunto pa honra Marlin Krozendijk-Penja. Minister di Turismo y Salud Publico, Dangui Oduber, a yama Marlin danki pa tur e añanan di servicio duna na pais Aruba.
Diahuebs, despues di 42 aña di servicio na SVb, Marlin a baha cu pensioen.
Marlin a cuminsa traha pa SVb riba 18 di augustus na aña 1980, e tempo ey ainda na SVb Antias te cu aña 1986, unda despues cu Aruba a ricibi su Status Aparte, SVb Aruba a bira oficial.
Marlin semper a traha den Departamento di Finansas y na aña 2009 Marlin a acepta un reto nobo pa ehecuta funcion di chef di departamento di Inning. Akinan Marlin a keda traha te riba su ultimo dia di trabao na SVb Aruba.
“Marlin masha danki pa bo contribucion valioso na SVb y e comunidad di Aruba en general. Disfruta di e pensioen bon mereci”, asina Minister Oduber a bis’e.
about 9 hours ago
Abogado internacional den derechonan humano, Sra Edwina Henriquez a bay sosoga den fin di siman, despues di algun tempo malo. Edwina a carecterisa su mes como un persona luchadora y defensora di esnan vulnerabel. El’a yuda hopi hende voluntariamente. E ta gusta politiek y ta un persona cu semper tin bista riba loke Gobiernonan
Abogado internacional den derechonan humano, Sra Edwina Henriquez a bay sosoga den fin di siman, despues di algun tempo malo.
Edwina a carecterisa su mes como un persona luchadora y defensora di esnan vulnerabel. El’a yuda hopi hende voluntariamente.
E ta gusta politiek y ta un persona cu semper tin bista riba loke Gobiernonan ta haci.
Den su trajecto hasta Edwina a cay cera algun dia, pasobra e tabata hopi skerpi den su critica.
Nos corant SOLO DI PUEBLO a conoce Edwina hopi di cerca. E no tabata ria pa skibri carta y hasi denuncia ora tin mester.
El’a haye tambe cu casonan den corte, cu el’a sa di gana satisfactoriamente.
Nos por compronde cu den pasado e tabata hopi cerca di Betico dfm y tambe a traha na Arubahuis.
Diparti director di Solo, Edmond Croes, ta manda condolencia na famia. Edmond a bisa nos redaccion “nos tin grato recuerdo di Edwina, a conoce como luchadora y defensora di pueblo y un cla pa bringa inhusticia”.
Forsa na famianan y cu Edwina sosega na pas.
about 10 hours ago
Diasabra anochi a drenta informe di un caso di destruccion na un bus di Arubus, mesora a dirigi un patruya na e sitio. Na yegada di e patruya a bin compronde cu un projectil posiblemente bala di Bibi of Airsoft a ser dirigi riba un bentana di e bus destruyendo esaki. Na e momentonan ey
Diasabra anochi a drenta informe di un caso di destruccion na un bus di Arubus, mesora a dirigi un patruya na e sitio. Na yegada di e patruya a bin compronde cu un projectil posiblemente bala di Bibi of Airsoft a ser dirigi riba un bentana di e bus destruyendo esaki. Na e momentonan ey tabata tin pasahero abordo pero afortunadamente ningun hende a resulta herida.
Segun e chauffeur di e bus e actonan di vandalismo aki tabata e motibo pa skraap bus di 5or di mainta. awo lo mester bay revisa si lo ahusta ruta pa ora den anochi tambe pa evita gastonan di acto di vandalismo asina.
about 12 hours ago
Shon nan Bon nochi simplemente mi kier duna mi opinión Di kiko mi ta wak y simplemente mi tin cu bisa cu ta Hopi tristo pa wak con e deporte Di Drag ta jegando su final na Aruba Hopi pero Hopi tristoTin un otro fundación cu ta draai e pista pa 3 anja caba y
Shon nan Bon nochi simplemente mi kier duna mi opinión Di kiko mi ta wak y simplemente mi tin cu bisa cu ta Hopi tristo pa wak con e deporte Di Drag ta jegando su final na Aruba Hopi pero Hopi tristoTin un otro fundación cu ta draai e pista pa 3 anja caba y mi kier puntra coredornan Boso a Mira un progreso ariba e pista? E único cos cu ami ta wak ta cu cada 2 luna nan ta verf e pista y nada mas. Dicon fácil e fundación no tin e capital pa invertí nan ta warda wak locual cu gobierno invertí
Si e fundación ta huur e pista pa AFL. 9.000.00 pa in dia di evento na cualkier otro organización mester tin un weekly of monthly bereikening di gastonan y ganashi pa wak na unda e plaka a wordo invertí, pero den full e organización mes nan no sa na unda e plaka a bai pasobra ni esnan den e fundación mes no sa tin 2 anja ta wardando ariba e year breakdown y te ainda nada simplemente amigonan ta goza y tambe si bo ta amigo of si nan Gustavo e ora ey bo por bin na remarke pa por Hana e pista pa hasi algo e ta full un vriendjes group tin ta rond e pista
Awor esnan cu ta partí di e organización mes ta busca forma pa kibra nan mes atrobe pasobra esnan cu ta sakando probecho Di e pista a ripara cu nan mes kier bin dilanti awor pa buske e forma pa nan keda na cabez Di e pista dus si bo wake e nan cu nan mes ta bulando cabez Di otro Hopi jammer pero esey ta e berdad di Palo MargaAmi ta papia pasobra mi por papia na varios biaha mi a pidi pa e pista pa hasi evento pero semper mi a Hana prijs nan rediculo pa por huur e pista y e único cos cu nan ta hasi ta wak kiko bo idea nan ta y nan ta dunabo prijs nan halto pabo no tuna e pista y pa nan copia bo idea pa nan cu nan hasi evento cu idea di otro hende.Ami a bai Aruba cu hende nan Di merca cu kier a invertí den e pista pero manera semper nunca bo ta Hana e oportunidad pa papia cu minister encarga mester warda ora di elección ta Servando y e ora porta por jega mas fácil sería minister.Pero esey ta Aruba One Happy Friends Island
Mi tin prueba cu mi por mustra tur hende e prijs nan cu nan ta huur Palo Marga pa un evento manera semper mi ta bisa ta Huur mi kier Huur e luga no ta Cumpra mi kier Cumpre.Awor nan kier hasi tur corredor miembro pa cobra nan plaka y cu ki garantía e coredornan lo por hana un pista update pa por core ken ta bai derecha e pista pone asfalt nobo, hancha e pista, pone tribune, derecha torren ken ta bai invertí 1 miyon pa cu Esaki esnan cu ta organiza street legal y drift tur siman ?Wel wel shonnan a bira tempo pa stop Di Tuma hende hasi.Drag no ta bai dilanti pero esnan di organización si ta bai dilanti den e deporte.
Sorry pero mi no ta jui di P……. simplemente e berdad mester wordo bisa.
Masha danki
Antonio “Joselito” Albertsz
about 12 hours ago
Diadomingo awo, 25 di september ta Dia di Asisstent Boticario. Pa e motibo aki, kier a trece profesion aki un tiki mas den atencion pa conoce kico e ta y con importante e ta den cuido medico. A combersa cu un profesional di e ramo pa conta un poco di su angulo. Dasha Dubero, ta
Diadomingo awo, 25 di september ta Dia di Asisstent Boticario. Pa e motibo aki, kier a trece profesion aki un tiki mas den atencion pa conoce kico e ta y con importante e ta den cuido medico. A combersa cu un profesional di e ramo pa conta un poco di su angulo.
Dasha Dubero, ta un boticario na Botica di Servicio. E ta splica cu e trabou di apotheker assistent of assistent boticario ta uno cu ta bay basta amplio caminda ta cumpli cu diferente funcion. Un di nan ta pa informa e clientenan, pero tambe procesa receta. Esaki ta nifica controla e receta, wak si e dosis ta corecto, wak si e ta pas cu e pashent su informacion cu ta den e sistema y, si ta necesario, puntra e dokter pa mas informacion.
Otro parti importante ta pa evalua e pashent nan dilanti y wak si, por ehempel, e tin dos remedi cu no por bay bon hunto. Den un caso asina, ta alerta di biaha y informa e dokter y e pashent si esey ta necesario. Si tin cualkier duda, por puntra ami e ora pa mas informacion.
E estudio di assistent di boticario ta uno cu e persona ta realisa na Educacion Profesional Intermedio (EPI) y tin un duracion di 3 aña. Bo por hacie ora bo caba cu MAVO.
“Mi ta kere, paso e ta un estudio den gezondsheidszorg, dus den cuido medico, pero bo no tin e contact cu pashent mane bo lo tin cu, por ehempel, un nurse of un verpleegster. Dus bo no ta deal cu sanger, bo no ta deal cu e pashent. Esey ta haci’e basta atractivo pa via cu bo ta keda den e mundo di cuido medico y bo trabou ta hopi importante, pero si bo no gusta sanger, ni nada di esey nan, bo lo cay den esaki e ora.”
Dubero ta resalta e importancia di e trabou door cu e assistent boticario ta e ultimo stap den e proceso pa un pashent por cuminsa cu nan remedi. P’esey nan ta tuma nan trabou hopi na serio, pasobra esey kiermen cu nan tin cu zorg pa nada no bay fout y tambe pa e pashent por ta safe y e por tuma su remedinan na e manera corecto. Esey ta loke ta pone cu e por ta basta intenso, door cu nan tin cu zorg pa e pashent por haya e remedi y pa e use na e manera corecto.
Dubero: “Mi mensahe mas grandi eigenlijk ta cu nos trabou ta encera basta. Nos ta haci hopi patras di e cortina, anto esey ta pone cu, ya toch mi ta kere cu e comunidad mester sa pa tene un tiki pasenshi cu nos na balie door cu nos ta haciendo hopi pa nan siguridad, nan remedinan dus tene pasenshi.”
Un ultimo conseho di e assistent boticario na e pashentnan, ta pa percura pa sa pakico ta uza un remedi y cu semper tin un lista di remedi cu bo. Si cualkier cos mester pasa y mester bay hospital of otro dokter, nan sa precies ki remedi bo ta tuma. Si tin algun duda of kier mas informacion, sa cu e assistentnan boticario t’ey pa yuda bo cu esaki.
It is with great pleasure that we proudly present to you our solution for the island of Aruba regarding online news.
This web app allows you to see all the latest news from all online news providers from the island. Instead of going on news sites one by one or finding out about the news on Facebook or other social media platforms, we created a one page website that gathers all news from all news providers. We are currently displaying the latest news articles from each news provider.
#stayinformed
© 2018 made by:
RG


text:
Awe nochi alrededor di 7 pm patruya polisial a keda dirigi pa e bario di noord salinja pa ta eksakto na altura di un kas situa den kaya pueblo.
Akinan lo mester a tuma lugar un bashamentu di bala riba e kas dor di un of mas persona ku a pasa den un vehikulo y a los tiru riba e kas.
E persona ku tabata biba na e kas ey un tal Largu lo mester a los tiru for di un arma di kandela riba e auto ku lo mester a basha bala riba dje.
E vehikulo a risibi basta perforashon di bala y e glas nan di e auto toyota yaris aki a keda destrui dor di e perforashon di bala.
Mas lat un tipo a yega hospital ku herida di bala y un ratu despues di e prome un di dos persona a yega hospital ku herida di bala na altura di su bel di pia.
Mesora a bai ku nan sala di operashon pa atende nan.
Tur dos sospechoso ku a yega hospital lo bai keda detene den kuadro di e investigashon ku ta andando.
E homber ku tabata na e kas ku a los bala bek tambe a keda detene.
Den prome instante ta papia di un posibel kaso di atrako pero polis no ta konfia esaki masha.
Investigashon ta den full swing.
FUENTE: AIMED AYUBI.
NOTISIA KU BO POR KONFIA.
SI NAN LESE OF PAPIA E TA AKI NAN A MIRE.


text:
Gerick Croes (MEP) Fraccion di AVP a laga di desea y a hiba un debate mediocre den reunion publico relaciona cu topiconan di enseñansaPosted: April 4, 2015 in Noticiero 94
Den e reunion combina cu a tuma lugar diaranson ultimo relaciona cu topiconan di enseñansa por a conclui entre otro cu 1) mayoria di parlamentarionan Fraccion di AVP a laga docentenan di Aruba cay sabiendo cu a comete un inhusticia cu docente di skol di kudawecha, 2) fraccion di AVP ta indeciso relaciona cu aumento di schoolgeld di SKOA, 3)mayoria di parlamentarionan sosteniendo gobierno (fraccion AVP) no tawata prepara pa e reunion.
Pa cuminsa e ta importante pa remarca cu fraccion di AVP no tawatin interes at all pa trata temanan importante cu ta regarda enseñansa 1) aumento di schoolgeld y e 2) suspension di docente. Contrario na AVP e Fraccion di MEP si for di comienso tawata monitoria y sigui e casonan aki di serca cual a pone cu a pidi tur 2 reunion. Despues cu fraccion a manda un rappel pa e peticion di tratamento di aumento di schoolgeld di SKOA y e manifestacion entrega na presidente di parlamento a dicidi pa jama e reunion un dia despues.
For di e argumento, pruebanan y presentacionan solido treci dilanti door di MEP y for di opinionan general di algun parlamentario di AVP tur hende por a conclui e decision tuma pa suspende e docente tawata uno “out of proportion” ( exagera) y uno cu no a cana su procedura debidamente. Den cuadro di esaki fraccion a presenta dos mocion. E promer tawata pa minister trek in e carta contra e maestra y permiti e maestra bai traha bek. E segundo mocion tawata encera introduccion di un procedura cla pa tur hende sa kiko pa hasi ora tipo di casonan asina presenta. Lamentablemente fraccion di PDR y solamente un parlamentario di AVP a sostene e dos mocionnan cual votacion a resulta 9 – 11 ( no suficiente) pa ambos.
Pa loke ta trata e aumento di schoolgeld e tawata obvio cu fraccion di AVP tawata indeciso mirando cu a vota contra di e mocion di MEP pa instrui gobierno paga Skoa loke e debe y percura pa schoolgeld NO subi. Na otro banda teniendo bou consideracion cu tratadonan internacional y cu nos leynan ta stipula cu enseñansa basico mester ta gratis fraccion di MEP a presenta un mocion pa Minister hasi e estudionan necesario pa por implementa enseñansa gratis. Algo cu ta poco confuso y mustra indeciso ta cu Fraccion di AVP a rechaza pa gobierno soluciona e problema cu SKOA di inmediato pero na otro banda si a vota pro e mocion di MEP pa enseñansa nivel basico ta gratis.
Loke sigur a desencanta y hasta crea iritacion tawata e debate mediocre cu e parlamentarionan di AVP a hiba. Debatenan tawata parce mas bien opinion general sin base alguno cu a keda falta argumento concreto. Tawata obvio cu documentonan relevante nan no tawatin pasobra ta MEP a comparti esakinan. Parlamentarionan di AVP no solamente a carece di informacion y a hiba un debate mediocre pero tambe a demostra falta di boluntad y determinacion pa soluciona e temanan trata e dia ey. Nos di oposicion sigur ta lamenta cu AVP a laga di desea birando lomba pa e docente en cuestion y tawata hopi indeciso cu e tema di schoolgeld di SKOA Loke nos por informa pueblo ta cu nos di MEP ta comprometi si encaso Minister di Enseñansa no hasi su trabou cu NOS si lo hasi e estudionan necesario pa por implementa enseñansa basico gratis.


text:
Un biaha mas Aruba Wieler Bond (AWB) ta organisa e Clasico Himno y
Bandera riba nos dia nacional 18 di maart fei 7.30 di mainta. Diasabra proximo (14 maart)
ta e ultimo dia pa registra.
E evento ta un di e actividadnan mas grandi di ciclismo pa participantenan di tur edad. Por
competi den diferente categoria di edad y distancia, den e disciplinanan di mountainbike (MTB)
y roadbike. E aña aki e careda di roadbike ta celebra su hubileo di 30 aña.
Riba e dia di e competencia mes, diaranson 18 di maart, lo no por inscribi. Por haci esaki ainda
na Tri-Bike St. Cruz y L.G. Smith Boulevard, Runners, RadioShack y FX Sports te cu diasabra
14 di maart, 6or di atardi. E dia ey lo tin un anochi di inscripcion na Don Pinchos na
St.Cruz entre 7 pa 9or.
Mucha MTB
Tin 4 categoria pa mucha cu lo core varios buelta riba dos diferente circuit, un di 2.5 KM y uno
di 5 KM. Categoria 1 ta pa muchanan di 6 pa 7 aña y nan lo core 3 buelta (7.5 KM total).
Categoria 2 ta pa mucha di 8 pa 9 aña y lo core 4 buelta (10 KM total). Categoria 3 ( 10 -11) lo
core 3 buelta riba e circuit di 5 KM (total 15 KM). Y finalmente e participantenan den categoria 4
(12 -14) lo core 4 buelta (20 KM total).
E circuit nan ta na Seroe Colorado y e careda ta cuminsa 8or di mainta. Costo di inscripcion pa
mucha ta 10 florin.
Adulto MTB
E participantenan adulto por core dos ruta d MTB: ‘Beginners’ lo core un distancia di 35 KM y
pa coredonan mas avansa tin e ruta di 40 KM. Por competi den diferente categoria, depende
edad y experiencia. Den e categoria Beginners Masculino y Femenino por competi cu edad di
14 aña bay ariba.
Banda di esaki tin e siguiente categorianan pa coredornan masculino: Expert (17+), Sportive
(14 – 29), Master A (30 – 39), Master B (40 – 49) y Master C (50+).
Pa coredornan femenino, nan ta: Expert, Sportive, Master (30+).
Start y finish lo ta na Seroe Colorado (hospital bieu). Tur categoria lo cuminsa hunto y pa
publico na banda esaki tambe ta un experiencia unico, mirando cu por spera un gran cantidad
di ciclista riba e caminda grandi di San Nicolas pa Playa. Na haltura di Restaurant La Granja, e
coredornan di MTB lo lora y drenta e caminda pa bay Yara pa sigui e ruta den mondi.
Roadbike
Coredornan di 14 aña bay ariba, por competi den e disciplina Roadbike. Tin un ruta so, tur e
coredornan lo core un distancia di 65 KM. Tur categoria lo start 7.30 di mainta na Seroe
Colorado, hunto cu e coredornan di MTB. E diferencia ta cu lo sigui core te rotonde di Pos
Chikito (no ta bay Yara). No tin categoria pa Beginners. E otro categorianan pa coredor
masculino y femenino ta igual na esunnan di MTB.
Costo di inscripcion pa adulto (MTB y Roadbike) ta 20 florin pa miembro di AWB, y no miembro
ta paga 25 florin.
Pa mas informacion tocante e disciplina di MTB, por tuma contacto cu:
Roxine Thielman, cel: 737-9999
Rhaina Montesant, cel: 748-4850
Email: comisionmtb@gmail.com


text:
Kralendijk – Entidat Públiko Boneiru den kolaborashon ku diferente partner ta bai kuminsá ku sierto trabounan na Playa Fòrn’i Kalki pa transformá e bich den unu mas aksesibel i mas bunita.
A traha riba un diseño pa e playa ku ta hasi esaki mas organisá i ku fasilidat pa esnan ku ta bishitá e playa. Lo bini sufisiente lugá pa stashoná outo ku espasio pa bùs tambe por para. Parti ariba ta bai krea un terasa ku palapa, konekshon grátis di internèt, un trapi mas mihó i seif pa baha na e playa i matanan bunita i lokal pa krea e esfera ideal. “Laman ta parti di nos kultura i identidat boneriano. Disfrutá di un dia na playa ku famia ta un aktividat ku nos komo boneriano ta hasi regularmente. Teniendo na kuenta e historia i tambe e kantidat di persona ku ta bishitá Playa Fòrn’i Kalki ta nesesario pa mehorá e fasilidatnan na e bich aki pa nos lokalnan i e industria turístiko”, segun diputado di turismo Hennyson Thielman
Kiosko
Lo bai traha tambe riba un parke di hunga pa nos muchanan, kioskonan kaminda empresarionan lokal por bende of hür ekipo, un área pa por kumpra kos di kome i bebe ku mesa di piknik i un edifisio ku fasilidat di baño kaminda por kambia paña. “Un arkitekto boneriano a traha diseño di e bich aki. Nos ta sumamente orguyoso ku un hóben profeshonal i lokal ku ta kompronde nos estilo i nesesidatnan a traha diseño di e bich pa asina nos sigui hisa nivel di bida di nos suidadanonan”, segun diputado di infrastruktura James Kroon.
Entidat Públiko Boneiru a perkurá pa mantené e aspektonan natural i úniko di e bich i ta garantisá ku esakinan lo keda intakto. E bich ta i lo keda grátis pa públiko, ta solamente un facelift e ta haña pa nos lokalnan i bishitantenan. Desaroyo di e bich aki ta den liña di maneho di nos sektor turístiko i e Plan di Rekuperashon di Turismo.
Meta
Segun diputadonan Kroon i Thielman, meta ta pa elevá fasilidatnan riba e isla i krea eksperensianan nobo i úniko. Por spera ku den e lunanan binidero desaroyonan visibel ta tuma lugá na e bich. Esaki kisas lo limitá e akseso temporalmente, pero na mes momentu lo perkurá ku aki 6 luna Boneiru por gosa di un Playa Fòrn’i Kalki hopi mas bunita ainda.


text:
ORANJESTAD – Diamars 13 di September, a tuma luga e apertura di Aña Parlamentario 2022-2023. Esaki ta e di 37 Aña Parlamentario di Pais Aruba y e ta un momento hopi solemne pa e organo di mas importante di Pais Aruba. Gobernador di Aruba, S.E. Alfonso Boekhoudt a duna un discurso elocuente den cual el a repasa e retonan cu Aruba ta pasando aden y su vision y bista pa futuro di kico tur ta spera nos.
Prome Minister Evelyn Wever – Croes a duna di conoce cu Gobernador a hiba su discurso na un forma hopi cla y detaya expresando kico tur Gobierno ta trahando riba dje.
“Berdad nos a pasa den momentonan hopi dificil cu Covid, pero nos ta den recuperacion. Aruba ta un di e paisnan cu a wordo afecta mas fuerte, pero nos ta recuperando tambe mas fuerte. Esey ta danki na henter e comunidad di Aruba y na Parlamento di Aruba cu den e momentonan di mas critico, a sa di mustra su disponibilidad y flexibilidad pa sostene Aruba henter den momentonan dificil, Prome Minister Wever – Croes a expresa.
Terminando Premier Wever – Croes a gradici Presidente di Parlamento, señor Egdard Vrolijk cu a wordo re eligi, Vice Presidente di Parlamento sr. Raymond Kamperveen y henter Parlamento di Aruba, un aña Parlamentario hopi exitoso y cu poder di Dios ta logra pasa e leynan cu tin cu pasa pa sigui recupera tur locual cu a perde durante di Pandemia.
“Den union para hunto enfrentando tur reto hunto, Gobierno, Parlamento di Aruba y pueblo di Aruba, a logra trece progreso y bienestar pa henter nos comunidad.”


text:
Oranjestad-Den e caso di e proyecto di Hard Rock Hotel di famia di Tico Croes, den cooperacion cu e minister van Turismo, Otmar Oduber, señor Huez dia 20 di januari 2014 a dicta cu minister Otmar Oduber dentro di 2 luna mester entrega na mi persona tur datonan di e proyecto aki. Minister Otmar Oduber sinembargo ta persisti den nenga di entrega na mi persona 1) e asina yama “Transfer of Shares Agreement” y 2) e “Corporate Agreement” (“Shareholders Agreement”).
Recientemente Directie Wetgeving en Juridische Zaken (DWJZ) a invitami pa dia 5 di februari 2015 mi bin weita (haya “inzage” den) e “Transfer of Shares Agreement”, c.q. e “Confirmation of Corporate Agreement Execution” di dia 28 di september 2012, esaki den nan oficina den e anterior edificio di Interbank!
Sinembargo, dia 3 di februari via e-mail e invitacion a wordo anula. Pakiko?
Minister Otmar Oduber lo a prohibi DWJZ (crioyamente bisa na Hulandes, DWJZ a wordo “terug gefloten”), pasobra diripiente – a base di articulo 8, inciso 2 sub A di e Landsverordening Openbaarheid van Bestuur (LOB) – e “inzage” den e registro di accionista di Southwest Horeca Development no por a sigui!
Articulo 8 ta trata e unidad/union di e gobierno, cu no mag core peliger, y e seguridad di e Pais cu no mag sufri daño.
Inciso 2 ta bisa acerca cu no tin obligacion di duna informacion, si e interesnan economico of financiero di e Pais no ta permiti esey.
Ya desde 15 di october 2012 minister Otmar Oduber – no obstante instruccionnan di huez – ta nenga di anuncia kendenan ta e accionistanan di Southwest Horeca Development, pasobra esey lo ta bay contra e union/unidad y seguridad di Pais Aruba, y pasobra esey lo no ta den e interes financiero y economico di gobierno!!!! Y den caso cu Otmar mes ta un di e accionistanan, e NO kier admiti esey, y mucho menos weita esey anuncia y haci publico!
Traduci den Papiamento cla, pa mi esaki ta nifica cu Otmar Oduber kier bisa:
“mi no mag di duna mas publicidad na e corupcion y e fraude den e proyecto Hard Rock Hotel, y mi mester tene e pruebanan di fraude scondi, pasobra sino e unidad/union di gobierno, e seguridad di Pais Aruba, y e interesnan financiero of economico di nos pais ta core peliger”.
Aparentemente e corupcion y e fraude cu mi a constata cerca minister Oduber, ta cay bao di e interes financiero y economico di Pais Aruba!!
Ta sumamente tristo cu un minister den gabinete Mike Eman 2 ta trata democracia riba Aruba di e manera aki, continuamente ta pone sentencianan di huez un banda, y kier tene scondi kende(nan) ta esun(nan) cu a comete fraude den e proyecto di Hard Rock Hotel!
Gobernador di Aruba, Banco Central di Aruba, Hoofdofficier van Justitie, Parlamento di Aruba y “Vertegenwoordiging van Nederland in Aruba” di mes a wordo informa di e asunto aki!
Aruba, 16 februari 2015
Jan de Ruijter
janderuijter@yahoo.com


text:
Faltando solamente e ultimo fase te entrada di Santa Rosa
Oranjestad-E siman aki pueblo di Aruba y specialmente habitantenan di Piedra Plat y vecindario lo disfruta di e di tres fase di Paradera Corridor cu ta inclui e rotonde na Bright Bakery.
Otmar Oduber ta indica cu e ta hopi contento y satisfecho cu e logro aki cu ta no solamente embeyece e area di Paradera y Piedra Plat, pero tambe ta un ventaha grandi pa loke ta seguridad y fluho di trafico specialmente na loke tabata e cruzada di Bright Bakery.
Actual lider di POR tabata e minister cu a carga e Proyecto di Paradera Corridor for di su fase inicial te cu su retiro for di Gabinete Mike Eman II y su salida for di AVP. Durante e periodo aki a finalisa e prome y di dos fase di e proyecto y a inicia e fase tres cu e siman aki lo wordo inaugura. Ta keda falta solamente e ultimo fase di Paradera Corridor cu lo mester yega te na entrada di Santa Rosa.
Awe tur hende cu ta biba y transita den e area por mira un cambio grandi cu a wordo logra danki tambe na e contribucion di partnernan cu a mira e importancia di un Proyecto asina y e trabounan excelente di e compania BIC cu ta esun encarga pa realisa e proyecto grandi aki.
Otmar Oduber kier felicita henter pueblo di Paradera y Piedra Plat cu e e realisacion di un otro fase di Paradera Corridor y ta confia cu e sosten lo tey pa por logra finalisa e proyecto te na entrada di Santa Rosa.


text:
Notisia kondishonnan pa kuminsá un negoshi. Tempu nobo obligacion. Mundu despues di e bandera. Supervivencia nifiká viktoria.
Solamente traha duru. Inisiando e riesgo. Unico establese. Publicacion seguro. Diversifikashon di e unico. Promotion mas barata.
E placa bashí por gana. E por meskla active inflacion. Area seguro. Notisia publicacion. Apertura di nobo considered. Idioma nativo.
Oropa Sentral. pa e Union Europeo. Alemania, Polonia, Repúblika Hese, Slovakia, Hongaria. Banda di Oropa pabou, Escandinavia, Rusia, Medio Oriente, Laman Materno.
Paga solamente un biaha. Presensia limita riba Internet. Loke geval. Promotion mundial. Anunsio preis.
utilidat su lenga materno


text:
Reina Beatrix International Airport: Dialuna mainta den careda di 11’or di mainta, cu un buelo charter di Sky High DO930, Nos muchanan di selecion hubenil di Aruba (Girls U14 Boys U14) a yega Aruba. Ambos selecion a logra pone nomber di Aruba na un nivel halto durante e weganan di Caribbean Challenge Series, cu a wordo organiza pa Caribbean Football Union.
E selecicon di Girls U14 a titula campeon, nan a desplega un futbol di un bon nivel, ganando 4 wega, y anotando 22 gol, mester bisa tambe niun gol contra.
Tambe e selecion di Boys U14, a sa di a desplega un futbol di un bon nivel y nan a logra coy e titulo di Sub campeon.
Awe mainta por a mira presidente di AVB sr Randolf Lacle, tambe mayornan, famianan, amigonan y mas persona presente na Airport pa yama nos hereonan hoben un bon bini na nos isla y mustrando nan cu Aruba ta aprecianan y ta hopi contento cu nan logro.


text:
WILLEMSTAD — Den siman di 11 te ku di 18 sèptèmber a tuma lugá e Siman di Atletismo. E aktividatnan tabata den kuadro di 50 aña di eksistensia di federashon di atletismo i e preparashonnan pa Carifta Games ku lo tuma lugá den aprel 2017 aki na Kòrsou.
E siman a konosé un klousura festivo dia 18 di sèptèmber ku karedanan di estafèt na Waaigat den Punda. Tantu atletanan lokal komo empresanan a tuma parti. Tabatin un tremendo ambiente na Waaigat i Bar 27 Curacao spesialmente pa e okashon a habri su portanan pa risibí e atleta- i empresanan. Willem Cordilia, presidente di Federashon di Atletismo, ta mira bek riba un siman hopi intensivo pero eksitoso. “Tabata un bon selebrashon di nos 50 aniversario i awor nos por dal e siguiente pasonan pa sigui traha riba desaroyo di nos atletanan”, segun e presidente a bisa.
E ganadónan dje karedanan di estafèt:
- U-9: The Eagles A
- U-11: The Eagles B
- U-13: Trupial E
- U 15: The Eagles D
- Junior: The Eagles E
- Senior: The Eagles H
Empresanan: Rafana BV ku komo kapitan Jacqueline Hol.
Un dje puntonan di mas atenshon tabata e seremonia riba djabièrnè 16 di sèptèmber na Hilton Hotel, kaminda den presensia di Promé Minister Ben Whiteman a tuma lugá firmamentu di kòntrakt entre NACACAA (North American, Central American and Caribbean Athletics Association), Curaçaose Atletiek Bond i e fundashon lokal ku ta enkargá ku Carifta. C.A.B. ta hopi kontentu ku e konkurensia di media, partnernan, gobièrnu i spònsernan i sigur tambe pa presensia dje diferente atletanan talentoso i prometedor ku tabata presente.
“Churandy Martina a yega Kòrsou djabièrnè i tabata presente na e seremonia. E ta un gran ehèmpel pa nos atletanan hoben i p’esei nos ta hopi orguyoso dje hecho ku e tabata presente na un momento asina importante. Tambe otro atletanan manera Liemarvin Bonevacia, Hensley Paulina i Terence Agard a hasi akto di presensia i nos ta hopi kontentu ku esei”, segun Cordilia a bisa mas aleu.
Dirigente di NACACAA a trese dilanti ku Carifta Games 2017 por bira esun di mas mihó den historia i awor ta keda na Kòrsou pa hasi esaki bira realidat den koperashon ku gobièrnu, media, atletanan, partnernan i spònser.
Meskos tambe e ‘cross country’ na lanthùis Wechi, presentashon dje pelikula “Churandy, the road to China” i e “Sport-A-Ton” di FDDK ku partisipashon di atletanan tabata bon bishitá i un éksito pa e federashon.
Ku e rekoudashon di tur e aktividatnan relashoná ku 50 aniversario di C.A.B. lo realisá un programa di guia intensivo pa hoben atletanan.


text:
Ta atento pa bus chikí ilegal.
KOMUNIKADO DI PRENSA 335 /2022
5 yüli 2022
Ta atento pa bus chikí ilegal.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kuerpo Polisial Kòrsou a tuma nota ku tin persona ku ta transportando pasaheronan den
bùs chikí di forma ilegal.
Esaki ta un violashon di entre otro nos lei di tráfiko. Ya kaba a tuma medida ku e persona di
kua nos sa ku ta kometé e echo kastigabel aki.
E vèn aki no ta disponé tampoko di e seguro ku ta kubri pasaheronan si algu mester sosodé
durante di e kareda.
Tampoko e vèn tin e plachi di number di BUS riba dje i e shofùr no ta den posishon di un
pèrmit pa kore bùs chikí.
Polis ke spièrta komunidat, prinsipalmente pasaheronan di bùs chikí, pa ta atento na
momentu ku nan ta bai hasi uso di transporte públiko, partikularmente bùs chikí, pa sigurá
nan mes ku ta trata di un bùs ku ta registrá tambe komo tal.


text:
Legislacion y reglanan
Ki reglanan abogadonan mester cumpli cune? Ki autoridad un abogado tin? Tin regla di conducta pa abogado? Y si ta asina, ken ta pone nan cumpli cu e reglanan ey?
Por haya contesta pa e preguntanan aki den e Ordenansa di Abogacia (Advocatenverordening). E ordenansa aki ta describi tur derecho y deber di abogado. E ordenansa ta duna splicacion amplio di e reglanan cu tur abogado mester cumpli cune.
Tur abogado na Aruba mester inscribi na Corte di Husticia y presta huramento den un sesion publico di Corte (§1).
Paragraf 2 ta trata e autoridad y obligacionnan di abogadonan. Un abogado ta autorisa pa defende interes di su mandantenan (lastgevers) den tur caso y pa tur autoridad na Aruba, y representa su mandantenan tur caminda cu esey no ta prohibi mediante ordenansa general.
Un abogado tin e obligacion di tene su administracion financiero di tal manera cu na tur momento por mira ki fondonan di terceronan e tin den su custodia, incluso den capacidad di curator of interventor. Mester deposita y tene e fondonan aki riba un cuenta apart.
Den e Ordenansa di Abogacia tin ademas henter un paragraf dedica na hurisdiccion disciplinario. Meta di hurisdiccion disciplinario ta di tuma medida contra erornan cu abogadonan comete den ehercicio di nan profesion y infraccionnan contra honor di abogacia. Den prome instancia un Conseho di Supervision (Raad van Toezicht) ta implementa e hurisdiccion disciplinario y den apelacion, un Conseho di Apelacion (Raad van Appèl). E Conseho ta evalua cumplimento cu e Reglanan di Conducta pa Abogado cu Orden di Abogadonan a formula. Pa mas informacion, lesa e capitulo tocante Keho y Disputa.
Tambe e Ordenansa di Abogacia ta trata salario di abogadonan. Paragraf 5 ta bisa: Abogadonan ta calcula e salario pa trabounan cu nan haci den tur caso legal, sin distincion, y tambe trabounan cu no ta relaciona cu caso legal, conforme e importancia, embergadura y nivel di complehidad di e caso, e dificultadnan envolvi y e tempo dedica na esey y dependiendo tambe di te na ki grado nan mester a bandona nan oficina of bibienda pa por tene nan deliberacionnan. Pa mas informacion, lesa e capitulo tocante Tarifa.
Abogadonan ta obliga di specifica e cuentanan cu nan ta presenta na nan clientenan, den caso cu e cliente pidi esey. Den caso di disputa relaciona cu e salario calcula, por envolve Conseho di Supervision. Pa mas informacion, lesa tambe e capitulo tocante Keho y Disputa.
E Ordenansa di Abogacia ta dedica dos paragraf na personanan cu no ta abogado, pero cu si ta fungi den cierto casonan como consehero y apoderado, haciendo esey como profesion.
E prome categoria ta consisti di conseheronan fiscal (§6). Un consehero fiscal mester ricibi un reconocimento por escrito como tal di Conseho di Apelacion pa Asuntonan Fiscal (Raad van Beroep voor Belastingzaken) prome cu e por eherce e profesion ey. Ta reconoce e persona den caso cu su comportacion social ta bon na opinion di Conseho di Apelacion pa Asuntonan Fiscal, y cu ademas el a participa na un examen pa consehero fiscal, estableci mediante decreto nacional cu ta contene reglanan administrativo general, y a pasa esaki cu bon resultado.
E di dos categoria ta consisti di “zaakwaarnemer” (§7). Un persona cu no ta abogado pero cu ta representa of asisti personanan envolvi den casonan civil, of fungi como representante den casonan penal, haciendo esaki como su profesion, mester ta reconoci door di Corte di Husticia como “zaakwaarnemer”.
Otro leynan relevante ta e Ordenansa Nacional di Identificacion Ora di Duna Servicio (Landsverordening identificatie bij dienstverlening, of LID) y e Ordenansa Nacional di Deber di Raporta Transaccion Inusual (Landsverordening meldplicht ongebruikelijke transacties, of LMOT). E ordenansanan nacional aki ta abarca medidanan pa preveni y combati mal uzo di e sistema financiero pa laba placa obteni via medionan criminal. Den virtud di LID, abogadonan ta obliga en principio di identifica nan clientenan. Pa mas informacion, click aki riba pa ricibi e version digital di LID. Ademas, abogadonan ta obliga di raporta cierto tipo di transaccionnan na Meldpunt Ongebruikelijke Transacties (Centro pa Raporta Transaccionnan Inusual).Scroll To Top


text:
Den un encuentro cu exiliadonan Venezolano na Florida, unda tabata presente e secretario general di Organisacion di Estadonan Americano (OEA), Luis Almagro, a discuti e posibilidad pa institui campamento di refugiado oficial na Colombia y Brasil, cerca di nan frontera cu Venezuela.
E propuesta tin como meta pa duna miho atencion na e cien mil di refugiado cu tin actualmente, y cu ademas e realidad cu cada dia tin dies mil mas ta crusando frontera en busca di ayudo. Tambe ta considera cu di e manera aki lo ta mas factible pidi y ricibi ayudo internacional, si tin autoridad cu ta encarga cu e campamentonan.
E evento “Formalisacion di e Campamentonan Humanitario”, tabata organisa pa e Coalicion Internacional pa Venezuela “Unidos en una sola voz” y pa sociedad civil.
Luis Alamagro a uni su mes na e idea di formalisa e campamentonan di refugiado y e yamada na e gobiernonan di Colombia y Brasil pa tuma e pasonan pa realisa esaki. Apoya e campamentonan ey, el a bisa, ta un “prome paso importantisimo cu comunidad internacional mester asumi”, mientras tambe el a haci yamada pa un dialogo politico, cu no ta concentra solamente riba envio di ayudo humanitario pa Venezuela, loke a keda nenga permanente, sino tambe riba solucion pa Venezolano cu ta sufri den exterior.”
E activistanan Venezolano lo presenta un peticion na presidente di Colombia y Brasil pa decreta e formalisacion di campamento den e alberguenan “como un manera pa fomenta e solidaridad internacional y permiti un mayor control na frontera, na beneficio di nos paisnan y e victimanan.”
E ciudadnan na frontera ta na bordo di collapse p a e avalancha humano cu ta crusa pa teritorio Colombiano, y den menor grado, esun Brasileño. Na banda Colombiano ya ta calcula e cantidad di refugiado Venezolano na mas di mey miyon, cu dies mil drentando diariamente.


text:
Un dushi dia yen di sabiduria den nos alegria pa nos tur ! Y cu hopi actividad y of movecion , e mundo ta sigui lorra ketobay. Nos tur cu tin nos dianan bon y menos bon. Nos dianan ocupa of suave, nos dianan tristo of alegre. Lady Ruth y su esposo Johan a bishita un bunita lugar recientemente, den curason di Piedra Plat, of den vocabulario moderno “Flatstone City” pa a disfruta di un comchi soppi , “erwten soep” cu un sandwich di galinja sate cu su dushi saus di pinda. Nos a ripara un “make over”, un cambio bunita cu cuadranan na muraya, cuadranan masha bunita mes di casnan rubiano biew. Bunita ta, cu ta, e donjo mes di e lugar aki, sr. Franklin Bareno a pinta tur e cuadranan durante varios anja bau di su nomber artistico “Fanky”. Ki bunita e cuadranan aki ta luci den e coffee place ey den e parti na banda di Bright Bakery den curason di Piedra Plat. Nos a wordo sirbi pa dos hoben adulto den un forma excelente ! Nos ta gusta nos “uitje” di bay bebe koffie y regularmente nos ta bishita Coffee House , y awor nos conose algun otro lugar mas di koffie, pasobra, nan ta lanta manera paddestoel tur caminda. Como penshonado claro nos ta wak unda ta mas barata pero dushi toch.
Riba facebook bo ta lesa pa nos como rubiano sostene nos negoshinan local, pero tin negoshinan cu donjonan di exterior cu ta biba ya pa anjas riba nos isla, y nan tambe ta integra y sinti nan mes local cu amor y gradicimento na nan curason pa a hanja nan segundo cas aki, riba nos isla . Nan tambe ta traha duro y yuda hiba nos isla padilanti. Nan tambe ta stima Aruba.
Manera Artistic Boutique Aruba banda di e parkinglot di Windcreek Casino Hotel, na unda nos a shop y cumpra varios tafellakens masha masha bunita mes, anto cu rebaho di 50 y 70 %. Lady Ruth a probecha di a cumpra tambe algun joyas di stainless steel pa su nieta y nietonan teenagers.
E grandioso baratillo aki ta going on ketobay den full swing. Aruba ta un isla chikito den tamanjo pero si grandi di curason. Tin biaha bo ta busca algo specifico pa bisti of pa cas y bo no ta hanjele y tin cu tin e manera y capacidad di ordo e for di Merca, amazon ofzo. Un biaha nos tawata en busca di un tas color sinishi y ta te serca un di e shopnan Hindu den Caya Betico bandi Djiespies Place nos a bin hanja, despues di a cana henter caya drenta tur tur e negoshinan. Nos tambe ta haja falta ketobay di La Linda, pero danki Dios tin La Moderna ainda na unda nos bon amigo Benjie Pick mes ta atende’bo cu hopi amor y carino. Cu un bearhug pa su bunita sra.esposa Bonnie tambe y nan precioso yuinan grandi caba.Y ora e smak tey, Lady Ruth ta gusta “window shopping” tambe y ta keiro di negoshi pa negoshi y toch ta bin cas bek cu “algo”. Sea un blusa of un tshirt pa su casa. Y tin biaha ta pasa cumpra un dushi juice di tamarijn na Djiespies Place.
Lady Ruth ta den preparacion pa su bunita One woman show “Alegria di Ruthy 3″ recordando nos lectornan cu a wak e prome y di dos show, pa no falta esaki ! E ta bay ta hopi bunita ! Si por, cumpra bo ticket tempran y wardele den bo cartera pa dia 14 di December venidero pa 8 pm den Cas di Cultura. E entrada na benta di tickets ta pa Animal Shelter. Y nan tin un bunita Dog Show na luna di Oktober, si mi ta corda, dia 30 di Oktober, of yama nan pa confirma e fecha, ora y lugar.Mientrastanto nos ta sigui canta den banjo, training pa mi show. Danki pa e bon comentarionan ricibi pa cu mi tema di show di e anja aki :” Holland-Aruba-Love with a touch of Christmas ! Si, nos amor pa madre Patria Hulanda y nos dushi isla, cu un bunita y dushi toke di Pascu lo bay resalta y impacta ariba e stage den Cas di Cultura diaranzon dia 14 di December 2022 ! Danki pa lesa nos relato, stay safe, Love you too !


text:
Anuel AA ta confirma cu nan ta trata di destrui su carera unda cu hasta nan a paga muhenan pa nan bisa cu nan ta cu ne. Aña 2022 ta un aña hopi intenso pa Anuel AA. Un romance nobo y bruid cu Yailin y hopi lansamento musical.
Sinembargo no ta tur loke a keda papia riba su persona tabata positivo y mientras cu e ta biba den e prome lunanan casa a bin padilanti hopi rumornan di infidelidad cu otro muhenan cu ta sigura cu nan tabata cu ne.
E situacion aki a cansa e rapero y na unda cu e la sali pafo y bisa tur e berdad. Siman pasa e artista riba su Instagram a confirma cu nan ta trata di caba cu su bida artistico unda cu tin algun persona cu ta paga muhenan pa nan bisa cu nan ta hunto cu ne.
E aña aki nan a trata pa destrui mi carera unda cu nan a paga muhernan cu mi no ni conoce pa specula mentira , muhenan cu ni mi conoce , asina e artista a duna di conoce. Segun e artista esaki ta un strategia cu nan a tuma pa henter aña nan keda ataca mi persona manera cu mi ta un di e personanan di mas malo di henter mundo. E artista ta sigura cu e leyendanan nunca no ta muri, sigui intenta pero cu su musica cu su fanaticonan ta gusta e lo sigui padilanti.


text:
E famoso carta di algun comerciante cu a sali den prensa, dirigi na gobierno, a causa otro auge den e debate tocante situacion y futuro di Caya Grandi. Loke nan ta propone como medida urgente ta fuerte y drastico. Deshaci di e tram, kita obligacion di paga pa parkeer, habri caya pa trafico, ta net e cosnan cu e gobierno aki no kier tende. Di otro banda, sinta keto sin haci nada no ta un opcion. Casi tur hende ta convenci cu e cos no por keda manera e ta awor. Esey riba su mes no ta suficiente pa move den un direccion mas positivo. Gobierno ta parce di no sa tampoco kico pa haci y ta bin cu algun cambio cosmetico encuanto regla di parkeer, pero tur cos ta parce âtoo little, too lateâ.
Pa yega realmente na cambio drastico y positivo lo mester cuminsa cu reconoce loke no a bay bon desde inicio. Tur cos a cuminsa cu plannan ambicioso cu yegada di e actual gobierno na 2009. Ta facil pa tira tur culpa riba e gobierno anterior y sigura tur hende cu ânos si ta bay haci tur cos bon, y masâ. E prome eror tabata cu a defini Caya Grandi como teritorio di peaton, pa casi inmediatamente cambia esaki pa teritorio principalmente di e âcoâi hunga pa hende grandiâ esta e tram. Mayoria di espacio den e caya, sigur si nos tuma e zona di siguridad na cada banda di e rails, ta pa e tram. Na banda a keda apenas espacio pa cana, mas nada.
Seguidamente e tram a percura pa stroba instalacion di sombra, algo indispensabel den e clima aki. Si no ta resolve e falta ey, nunca lo por competi cu otro mall cu si ta ofrece esey. Tambe e tram a stroba e yegada di negoshi di restaurant, bar, incluyendo terasa. Esaki lo mester a cambia e caracter di e caya, percurando pa e transicion di caya di tienda pa area di tienda y di diversion nocturno. E âcoâi hungaâ di gobierno no a costa solamente hopi placa cu por a uza pa cos drechi, pero el a hustamente stroba un desaroyo positivo di Caya Grandi, pasobra no a keda espacio pa crea e diversion nocturno, cu mester a duna e caya bida despues cu tienda cera porta anochi.
Awor e problema di parkeer. E pensamento di gobierno cu e introduccion di parkeermeter tabata pa percura pa e centro no ta congestiona cu auto di empleado, pero cu ta keda espacio pa bishitante, local o turista, haya luga di pone nan vehiculo. E sistema di asigna cierto posibilidad di parkeer mas leu na e grupo aki por ta zona logico, pero ta costa placa y no ta duna siguridad, por ehemplo. Pero e problema mayor ta cu no tabatin suficiente animo di bishitante pa yena e espacionan di parkeer cu e otro usuarionan no ta ocupa mas. Y si pa complace e critica cu ta haya ultimamente, gobierno ta reduci e orario dentro di cual mester paga, anto e beneficionan financiero ta bira menos. Y ken mester paga subsidio? Gobierno, y di unda nan ta saca placa? Di nos⊠Contal cu e aventura aki cada biaha ta bin cay riba lomba di e ciudadano.
Den caso di un eliminacion total di e asunto di parkeermeter, loke nos no ta mira como asina probabel, mester considera si cu no por simplemente bolbe na e modelo bieu. Esaki lo implica cu tur trahado ta pone nan auto atrobe mas cerca trabao posibel, cu consecuencia cu nos ta bolbe na e mesun situacion indesea di antes.
E idea pa permiti trafico di vehiculo den caya atrobe ta un opcion cu kisas no ta bay haci tanto impacto positivo manera esnan pro ta kere. Sigur no si esaki ta keda limita na oranan di anochi. No ta e atraccion di âwindowshoppingâ anochi ta importante sino e posibilidad di baha hende den caya durante orario normal pa nan haci compra; esey ta haci diferencia. E posibilidad ey ta keda blokia di tur manera pasobra e tram mester keda core durante dia. Trafico den caya anochi no ta mescos cu tin algo di haci den caya anochi, pasobra esey a keda mescos: seis or y mey tur cos a dal cera y te mañan no tin nada ta move eyden! Den e sentido ey e proposicion di Prome Ministro pa habri caya pa trafico anochi ta parce irelevante.
Prome cu tur cos, mester dicidi ta ki tipo di Caya Grandi nos ta desea. Nos kier conserva un caya di tienda cu di mes no tin nada di haci anochi? Of nos kier un mix di horeca y retail? Nos kier espacio pa diversion (terasa) of nos kier un tram keda acapara e espacio mayor? Nos kier crea sombra pa competi cu otro area comercial cu tin esey, of nos ta laga tur cos manera cu e ta?
Tur esakinan ta pregunta cu mester a haya un contesta shete aña pasa. Pero ta di comprende cu den euforia di victoria electoral a djis cuminsa haci âcosâ. Esey awor ta resulta insuficiente.


text:
Zr.Ms. Groningen, ku aktualmente ta nabega pa Wardakosta di Karibe Hulandes ta hasi’e bastante difísil pa narkotrafikantenan den Region di Karibe Hulandes. E barku patruyero ta nabegá den e area for di aprel 2022. For di e tempu ei ya por a agregá algun kaptura di droga riba su lista di konteo. Ayera un kaso mas a bini aserka ku mas di 1.600 kilo di mariwana. E total kantidat di kontrabanda ku Wardakosta a konfiská ta yega awor na mas ku 5.500 kilo.
E último kantidat a keda konfiská riba 8 di ougùstùs despues ku un boto di kontrabanda a keda interseptá. E go-fast akí a keda deskubrí e anochi promé, pa e Sentro di Operashonnan Marítimo (MOC) di Wardakosta, esaki a alarmá Zr.Ms. Groningen. E barku tabata tei presente e siguiente mainta den e area i a lansa dos boto interseptor rapido. E FRISC nan aki a interseptá e go-fast.
Un ratu promé ku esaki e tripulantenan di e go-fast a tira e paketenan den laman, na momentu ku nan a ripará ku ta persigui nan. Unabes ku e barku Zr. Ms. Groningen tabata den banda di e go-fast nan a ordená pa esaki stòp i e sospechosonan a entregá nan mes. E tripulashon di Zr.Ms. Groningen i di Wardakosta a saka seguidamente 66 pakete ku un total di 1.600 kilo di droga for di laman.
E ocho sospechoso nan i e contrabanda a ser trasladá na ‘Korps Politie Caribisch Nederland’ (KPCN) ku lo sigui atende e kaso. E contrabanda a ser destruí.


text:
Local News/Announcements
March 16, 2017
Relaciona cu e diferente actividadnan den cuadro di celebracion di nos Dia Nacional, Aruparking ta informa cu diabierna 17 di maart no lo cobra pa parkeo. Por fabor tene na cuenta cu esaki ta conta solamente pa e vaknan blanco. No por parkeer den vaknan geel, pega na un skina, riba acera y unda no tin vak pinta. Tene cuenta cu esaki pasobra e control lo continua normal te cu 7or di anochi. Diasabra 18 di maart Aruparking ta cera y parkeo lo ta gratis henter dia. Feliz Dia di Himno y Bandera Due to the different activities in connection […]
January 5, 2017
Diahuebs mainta na oficina di Aruparking a saca e gandornan di e campaña di Fin di Aña. Durante henter luna di december usuarionan di Aruparking por a participa den e campaña. Simplemente nan mester a yena nan nomber y number di telefon riba e recibo cu nan ta haya na e parkeermeter y deposita esaki na oficinanan di Aruparking of Arubus. Aruparking pa medio di e campaña aki kier a promociona shopping den centro di ciudad y e uzo responsabel y organiza di parkeo. Varios persona a participa den e campaña cu a conta cu cooperacion di Setar pa e […]
December 16, 2016
Aruparking ta ahusta orario di parkeo paga den cuadro di dianan di fiesta Aruparking ta anuncia cu den cuadro di dianan di fiesta nos dilanti lo ahusta e orario di parkeo paga. Ta pidi tur esnan cu ta bishita nos centro di ciudad pa tene na cuenta e cambionan aki: 17 december full dia lo tin free parking 19,20,21,22,23 december despues di 12or di merdia lo tin free parking 24 december lo tin full dia free parking 27,28, 29 december despues di 12 or lo tin free parking 30 y 31 december lo tin free parking henter dia Aruparking ta […]
November 14, 2016
Entrante awe 14 di november despues di 3or tin parkeo gratis den centro di ciudad Lo sigui controla esnan cu ta parkeer malo te 7or Aruparking ta recorda tur su usuarionan cu entrante awe 14 di november orario di parkeo paga ta cambia. Orario cu ta drenta na vigor awe dialuna ta di 9or di mainta pa 3or di atardi, esaki incluyendo diasabranan. Diadomingo ta keda gratis. Tarifanan di parkeo ta keda mescos. 50 cent pa 15 minuut, 1 Florin pa 30 minuut y 2 Florin pa 2 ora den siman y pa 3 ora riba diasabra. Tanto patras di […]


text:
wanda broeksema
-
News
Presidente nobo di COA su prome Asamblea
Presidente di COA, Wanda Broeksema ta conta di e prome Asamble General cu e la participa na dje como PresidenteRead More »
-
News
Wanda ta conta di e Talent Identification Program
Vice-president di COA, Sra. Wanda Broeksema ta elabora riba e importancia cu e proyecto Talent Identification Program ta nifica pa…Read More »
-
News
Talent Identification Program
Comite Olimpico Arubano y Aruba Airport Authority N.V.(AAA) a sera un acuerdo riba e proyecto Talent Identification Program. Diahuebs atardi…Read More »


text: Diahuebs anochi a drenta informe di un accidente hit and run na Seroe Blanco, mesora a dirigi un patruya na e sitio. Na yegada di e patruya a a bin compronde cu aki lo ta trata di un accidente unda un Toyota Yaris color oro cual a bandona e sitio caba no a regula su velocidad ni a mantene distancia a bay dal tras di e auto su dilanti cu a bay bira pa parkeer y e Yaris a sigui core bay mientras e auto cu ela dal a bay dal tras di otro auto staciona. E helicopter cual tabata den laira e momentonan ey a sigui tras di e mancha di azeta y a logra wak cu esaki ta yega te na Canoastraat pero no a localisa e vehiculo. E auto ey ta usando e nummerplaat di un otro auto identico cu e mesun number di nummerplaat.


text:
Meiveld – Diamars marduga algo prome cu 3:30 polis a bay e negoshi cu ta bende verf, situa poco pariba di rotonde di Dadelstraat.
Na yegada por a wak cu e rolluik ta kibra y tambe un glas.
Momento cu e propietario a yega, por a constata cu ladronnan a drent y a bay cu e placa di change, cu algo mas cu 300florin.
Nos a yega di trece otro noticianan dilanti, cu ta mustra e mes un practica aki, esta cu su bo ta pensa cu e rolluik na bo negoshi ta safe, wel pense un biaha mas.
Ladronnan cada biaha ta bira mas astuto y decidido. Esta cu si mester drenta e negoshi via dak ta drente via dak, no ta importanan con halto of peligroso e ta pa nan.
Loke nan no ta realisa, ta cu un dia e lo por bay completamente robes y cu resultado fatal of paralitico pa semper.


text:
Resumen y comentario
Campeonato Division di Honor a yega na su conclusion prome cu bai over p’e playoffs nan. Un siman final di campeonato regular unda “tur-cos-a-wordo-dicidi”…..no necesariamente, wanta un rato! p’aso ainda tabata falta e decision di “hoger beroep” den e caso di protest den e partido di RCA v Nacional di 20 Maart, cu inicialmente a wordo gana pa RCA pero cu despues a wordo apela, te cu awor. Wel, Nacional a gana den hoger beroep ey y a haya nan punta bek y RCA a perde dos punta, ya cu e partido a caba den un empate di 2-2 originalmente, esey mes tabata e resultado final despues di e apelacion, dus, tur cos a keda mescos cu prome c’e prtotesta. P’e rason ey Dakota a caba e campeonato cu un punta so mas cu RCA pa keda como ‘ganado di campeonato regular’, apesar cu awor lo bai hunga playoff pa wak ken ta keda c’e titulo mes. Ta algo pa papia di dje tambe den futuro, ta con ta bai recompensa e ‘ganado di campeonato regular’ y duna e logro ey mas balor, despues di 18 partido hunga den varios luna.
E competencia p’e mihor goleador di campeonato a wordo gana un biaha mas pa Devis Oliveros di Nacional (su di cuater biaha), den e ultimo suspiro di e campeonato el a anota seis gol den e wega aki contra Caravel pa pasa bai riba Sebastian Montoya y Jhon Silva, e lider te n’e momento ey. Oliveros a suma un total di 27 gol den e campeonato, anto e no a ni hunga tur partido. Silva a keda cu 25 gol y Montoya cu 23 gol respectivamente. Un careda hopi interesante henter e campeonato. E bunita di esaki ta cu Devis a haya bon sosten di su companeronan di Nacional p’asina e por a clinch e titulo di goleador ey, un team-work pa logra e meta ey, apesar cu Oliveros por hopi cos riba su mes, pero, e gesto ey ta grandi, e ta indica kiko ‘traha hunto por logra’, ta un ‘team-sport’ e ta con cu bai cu bin.
Bubali a descende pa Division Uno pa di cuarto biaha den nan historia cuminsando c’e prome biaha na anja 1953 y e ultimo biaha na 2001. Estrella y United, cu a keda den di ocho y nuebe lugar respectivamente riba tabla, ta bai hunga e playoff di Promocion/Degradacion contra e di dos y di tres lugar riba tabla di Division Uno. E final di Division Uno mes ta bai wordo hunga entre Unistars y Santa Fe, dus e ganador di e serie final aki ta bai automaticamente pa Division Honor, y e perdedor lo hunga den e playoff menciona cu e di tres clasifica, hunto cu Estrella y United.
E playoff di Division Honor lo cuminsa Diasabra 7 di Mei cu e partidonan Dakota vs Britannia y RCA vs La Fama, e cuater ekiponan cu a clasifica.
Division Honor Campeonato Regular
E resultadonan di e ultimo siman di partidonan den campeonato regular a bai como lo siguiente:
La Fama vs RCA
Un partido unda RCA a domina den un wega cu nan kier a gana pa sigura e prome puesto riba tabla, y La Fama cu tabata falta di nan coordinador den medio campo, Claudio Cavalcante, e ekipo no tabata tin mucho pa hunga p’e except honor deportivo.
E prome gol di RCA a cai na minuut 3 caba pa medio di Steven (Rua) Melchor, cu ta bek n’Aruba desde algun fecha caba pa yuda su club den playoff man’e ta custumber den e ultimo anjanan. La Fama 0 – RCA 1.
Jhon Silva ta anota su di 25 gol di campeonato na minuut 38 pa sigura un bentaha grandi riba Montoya y Oliveros te n’e momento ey, y caricia e titulo di goleador di campeonato. La Fama 0 – RCA 2. E hoben promesa, Evander Nedd, ta anota e di tres gol di RCA na minuut 55 pa hasi e partido 3-0 y e resultado final tambe. ‘King of the Match’ ta Steven Melchor di e tricolornan.
Na final RCA a keda anto den di dos lugar y La Fama den di cuarto lugar riba tabla. E dos ekiponan aki mes ta enfrenta otro den e prome fecha di playoff Diasabra anochi.
United vs Riverplate
Un partido hunga pa deportivismo so. Riverplate a keda foi top cuater, dus, foi playoff, despues di un bon campeonato unda cu nan a wordo invita foi Division Uno pa participa den e division mas halto, despues cu Caiquetio a dicidi di no competi den Division Honor e campeonato aki. United a keda den penultimo lugar p’asina bai hunga playoff di Promocion/Degradacion.
Un partido di toma y d’ame, di banda pa banda, hopi entreteni mes. River a bai ariba na minuut 4 caba despues di un auto-gol, pero, United ta responde di biaha cu nan mes un gol pa medio di Miguel Suarez na minuut 8 p’e 1-1.
Na minuut 17, Denrick Lopez ta anota su di 17 gol di campeonato pa keda den di cuarto lugar, empata cu Ricky Hodge di Dakota, riba tabla di goleadornan, United 2 – Riverplate 1. Despues otro auto-gol ta empata e wega pa Riverplate na 2-2 na minuut 35.
Andrew Croes ta bolbe pon’e United den bentaha di 3-2 cu su gol na minuut 37, asina mes halftime a bai aden cu United den bentaha.
Den di dos mitar na minuut 52, Julnes Plet di Riverplate ta anota y ta empata e partido na 3-3, sigui p’e gol di Jason Carolina na minuut 64 pa dun’a River bentaha di 4-3. Miguel Suarez ta responde cu su gol pa United na minuut 71 p’e empate na cuater gol, resultado final tambe, United 4 – Riverplate 4. ‘King of the Match’ ta comparti entre Miguel Suarez di United y Julnes Plet di Riverplate.
Riverplate ta termina e campeonato den di shete lugar cu 20 punta, mientras cu United ta keda den di nobeno lugar cu 11 punta y ta bai haya nan ta hunga playoff Promocion/Degradacion hunto cu Estrella y e dos ekiponan cu keda den di 2 y 3 lugar riba tabla di Division Uno.
Dakota vs Britannia – ‘Partido di Siman’
Den e prome rond di e campeonato aki Britannia a sorprende y a gana di Dakota cu score di 3-2 den un partido interesante. Awor Dakota tin mester di un victoria pa keda cu’n chens pa keda den prome lugar riba tabla na final di e campeonato regular. Britannia na su turno a sigura e di tres puesto riba tabla y a clasifica pa playoffs.
Sebastian Montoya a habri e marcacion na minuut 11 caba pa duna Dakota bentaha trempan. Montoya den di dos puesto di e goleadornan den e campeonato ta den careda cu Jhon Silva pa keda como maximo goleador di e campeonato aki. Britannia ta responde bon, ora cu Pieter Susebeek, un di e mihor hungadornan den Division Honor den e di dos half di e campeonato, a anota su di 10 gol den 9 wega pa empata e partido na un gol.
Na minuut 31 e partido ta tuma un otro rumbo ora cu Randell Gross ta haya carchi cora lagando Dakota cu dies homber riba cancha. Toch e desbentaha numerico no a afecta e amarillonan p’aso Sebastian Montoya ta bolbe anota pa duna Dakota bentaha di 2-1 na minuut 36, ta Montoya su di 22 gol n’e momento ey. Britannia no ta keda man crusa y ta Pieter Susebeek mes un biaha mas t empata e wega na minuut 40 p’e 2-2.
Despues di halftime ta Susebeek mes ta anota atrobe na minuut 58 (di penalty), su hattrick den e wega y tambe su di 12 gol den e ultimo 9 weganan! Dakota 2 – Britannia 3.
Tur cos tabata parc’e cu Britannia lo por a probecha di e situacion cu mas hungado riba cancha, y por lo menos wanta e resultado y bai cu e puntanan. Dakota a man’e haya un di dos aire y a bringa bek. Na minuut 83 ta Owen v/d Wijne, cu a drenta di suplente den di dos half, ta anota e gol di empate p’e 3-3.
Casi na final di e partido ora cu ya tabata parc’e cu Dakota apenas por a logra un empate den e partido aki y consola nan mes cu e di dos puesto riba tabla di campeonato regular, na minuut 90+4, casi prome c’e pitaso final, Dakota ta haya un penalty ora cu Sebastian Montoya ta drive den area penal y ta wordo tumba. Montoya mes ta anota pa su hattrick tambe, su di 23 gol di e campeonato, pero mas importante, pa duna Dakota e victoria di 4-3 den e ultimo suspiro pa duna nan un chens mas pa keda como lider riba e tabla di posicion (pa despues haya confirmacion di esaki despues despues di e decision di “hoger-beroep”).
‘King of the Match’ ta comparti entre Pieter Susebeek y Sebastian Montoya pa nan ‘hattrick’ den e wega aki, spectacular prestacion di ambos hungador den e ‘wega di siman’.
Dakota ta hunga contra Britannia atrobe Diasabra atardi den e prome wega di playoff 2022.
Bubali vs Estrella
Partido di despedida di Bubali foi Division Honor despues di un campeonato hopi dificil mes unda nan a logra solamente 4 punta den 18 wega hunga. Estrella tampoco tabatin un gran campanja, nan keda den di 8 lugar cu 14 punta so y nan tin cu bai hunga playoff di Promocion/Degradacion.
E partido mes a wordo domina pa Estrella, apesar cu ironicamente Bubali a hunga basta bon compara cu den mayoria di a campeonato, pero, no tabata suficiente. E prome gol di Estrella a cai na minuut 23 pa medio di Bryaden Koolman p’e 1-0. Te na minuut 70, Estrella ta bolbe anota, e biaha aki gol di Norwin Werleman pa duna nan bentaha di 2-0. Na minuut 80, Edgar Marin ta anota pa hasi e wega y resultado final – Bubali 0 – Estrella 3. ‘King of the Match’ den e wega aki ta Norwin Werleman di Estrella.
Caravel vs Nacional
Nacional no a logra yega playoffs e anja aki, algo inusual den nos campeonato, e ekipo nortero, e actual campeon di Aruba, ta un ekipo cu ta consistentemente den playoffs, e anja aki ta un excepcion grandi. Caravel pa gran parti di e prome mitar di campeonato tabata den top cuater y candidato pa bai playoff, helaas, no ta e caso pa nan tampoco.
Tabatin un meta importante si den e wega aki, vooral pa Nacional, ademas di orguyo deportivo, pa pon’e nan capitan Devis Oliveros den top di goleadornan p’e campeonato aki, p’e meta aki, Nacional lo mester gana Caravel cu un score grandi ya cu Oliveros tabata cuater gol trei Jhon Silva p’e titulo di maximo goleador di Division Honor, un titulo cu Oliveros a gana tres biaha caba anteriormente, ademas di e galardon di Balon D’Or di Aruba na un ocasion tambe.
E partido tabata completamente domina pa Nacional y nan prome gol a cai caba na minuut 7 pa medio di Fladimy Francois (su di 11 gol pa keda den top 10), sigui p’e gol di Kenroy Ranger na minuut 10, Ranger ta riba un “hotstreak” tambe unda cu ya prome cu e wega aki el a anota 8 gol den e ultimo tres weganan, incluyendo 5 den e partido contra United. Caravel 0 – Nacional 2.
Despues a sigui e cuater golnan un-trei-otro di Devis Oliveros na minuut 12, 18, 34 y 37 p’asina empata cu Jhon Silva p’e prome lugar. Caravel 0 – Nacional 6. Kenroy Ranger ta bolbe anota na minuut 41, y Oliveros mes ta anota atrobe na minuut 45 net prome cu halftime a bai aden, pa bira e ‘solo’ lider goleador. Caravel 0 – Nacional 8.
Den di dos mitar mas gol a sigui cai pa Nacional; Kenroy Ranger atrobe na minuut 64 pa su hattrick y sumando tambe 11 gol den e campeonato (11 gol den tres wega). Devis Oliveros ta anota su di seis gol di wega na minuut 84 p’asina keda como lider absoluto y campeon goleador sumando 27 gol, dos mas cu Jhon Silva su 25. E capitan di e dragon nan ta keda anto como campeon goleador un biaha mas, pabien na Devis Oliveros!
Javier Morales ta anota e di 11 gol pa Nacional na minuut 90+1 p’e resultado final, Caravel 0 – Nacional 11. Caravel ta keda den di 6 lugar cu 24 punta y Nacional cu 30 punta den di cinco lugar, net un poco corto di top cuater y playoffs. Devis Oliveros ta nos ‘King of the Match” den e partido aki, niun duda!
Tabla di Goleador – Top 10
Nota: Kenroy Ranger di Nacional tambe tin 11 gol y ta keda empata cu e cuater otronan cu mesun cantidad.
Schedule di Playoffs p’e prome dos fechanan:
Te otro siman cu e resumen di e weganan di playoff.


text:
Gaana Aisa Jo Dill Chhuu Jaye!
|
Free Download Mamuni Lo Mamuni Bou Mariba Bou Mariba (Odia Remix) - Dj Lky Bbsr.mp3
Related Downloads
-: Google Tags :-
Mamuni Lo Mamuni Bou Mariba Bou Mariba (Odia Remix) - Dj Lky Bbsr 2019, Mamuni Lo Mamuni Bou Mariba Bou Mariba (Odia Remix) - Dj Lky Bbsr 2019, Mamuni Lo Mamuni Bou Mariba Bou Mariba (Odia Remix) - Dj Lky Bbsr 128kps, Mamuni Lo Mamuni Bou Mariba Bou Mariba (Odia Remix) - Dj Lky Bbsr 2016 Songs Download,Mamuni Lo Mamuni Bou Mariba Bou Mariba (Odia Remix) - Dj Lky Bbsr 2015 Songs Download, Mamuni Lo Mamuni Bou Mariba Bou Mariba (Odia Remix) - Dj Lky Bbsr 2017 Songs Download, Free Mamuni Lo Mamuni Bou Mariba Bou Mariba (Odia Remix) - Dj Lky Bbsr Full Songs,
Latest Mamuni Lo Mamuni Bou Mariba Bou Mariba (Odia Remix) - Dj Lky Bbsr, New Mamuni Lo Mamuni Bou Mariba Bou Mariba (Odia Remix) - Dj Lky Bbsr, Upcoming Mamuni Lo Mamuni Bou Mariba Bou Mariba (Odia Remix) - Dj Lky Bbsr


text:
Oranjestad-Durante e conferencia di prensa diaranson ultimo parlamentario di fraccion MEP sr. Glenbert Croes a elabora riba e desaroyo di prijs di crudo y tarifanan di utilidad. Parlamentario Croes a declara lo siguiente: “ Awe 9.07 di mainta prijs di crudo ta 48.38 $ pa bari cual ta e nivel di mas abou den e ultimo añanan. Ta momento pa nos di partido MEP den number di pueblo exigi na gobierno , utilities, web y elmar pa baha prijs di awa y coriente pa pueblo di inmediatamente. E situacion di December tawata un basta dificil y esaki tur hende por a ripara na e bentanan cu a cai drasticamente di por ehempel kerstboom y klapchi.
Awe nos por compronde dicon WEB y Elmar no ta pone e brandstofclausule mas den bo recibo.Den pasado nos a boga pa elimina e carga aki pa pueblo y no solamente no ilustre rib abo recibo. Ta di lamenta cu antes pueblo por a nota cuanto placa ta bai na brandstofclausule dependiendo di prijs di crudo awor pueblo no por controla esaki mas pasobra e diferencia ta kedando como margen di ganashi pa web y elmar. Pesei nos ta di opinion cu si sigui mantene e prijsnan di utilidad manera cu nan ta awor ta un ABUSO di marca mayor.
Ta iincomprendibel cu e prijs di crudo tawata 150$ y a baha pa 100$ y despues e bolbe baha bou di 50$ y ainda pueblo tin cu confronta e peso inhusto djis pasobra no tin boluntad di parti gobierno pa trece alivio pa e pueblo. Den pasado nos a bisa caba cu esun cu usa menos ta paga menos y awor a resulta cu si bo ta conciento cubo uso tocho bo ta wordo castiga cu un aumento! E vision di green energy lamentablemente a traduci su mes na prijs di awa y coriente halto pa pueblo. Otro factor cu segun gobierno ta hunga rol ta e “handling fee” cual un tempo tawata 2$ y awor ta 6$. Pesei nos di oposicion ta invita gobierno di Aruba pa forma un bloke cu parlamento di Aruba pa exigi Valero pa elimina e handling fee pa esaki ultimamente por bira un alivio den e tarifanan di coriente pa pueblo, parlamentario Croes a termina.


text:
Sürnam
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Sürnam, tambe konosi komo Suriname, ta un pais situá na parti nort di Sur Amérika. E ta situá entre Guyana Franses parti ost i Guyana parti west. Na parti suit e ta grens ku Brazil. E grensnan mas suit di Sürnam ta bou di disputa ku Guyana Franses i Guyana kantu di e riunan Marowijne anto Corantijn.
Sürnam tin un superfisie di 163,000 km2 i ta e pais soberano mas chikitu den Sur Amérika basá riba tamaño di su teritorio. Tambe e pais ta e uniko pais kaminda Hulandes ta un lenga ofisial na mundu ku no ta parti di Reino Hulandes. E kombinashon de kolonisashon, imigrashon i esklabitut a hasi Sürnam un di e paisnan mas multikultural na mundu ku un diversidat etniko, kultural i religioso masha grandi. Sürnam tin un poblashon di 470.000 persona, mayoriá di nan ta biba na e kosta norte di e pais.
NomberEditá
E nomber Sürnam ta bini for di e grupo Taino ku yama "Surinen" ku tabata habita e area promé ku yegada di Oropeonan. Originalmente e tabata wordu skibi Suriname dor di e prome habitantenan Ingles ku a funda e prome kolonia na Marshalls Creek, kantu di e riu surinam anto tabata wordu yama Nederlands Guyana of Guyana Hulandes. Un ehemplo notable ta Sürnam su aeroliña "Surinam Airways"
GeografiaEditá
Sürnam ta e pais independiente mas chikitu na Sur Amérika. Situa riba e schild di Guyana e pais por wordu dividi den 2 area geografiko distinkto. Parti nort ku ta tera plat. I parti suit ku ta hopi montañoso i kubri kasi henteramente ku selva tropikal ku ta kubri 80% di Suriname su area total. E parti nort ta kultiva e einan mayoria di e poblashon ta biba einan.
Sürnam tin 2 kadena montañoso e serunan Bakhuys i e serunan Van Asch Van Wijck. E punto mas haltu di e pais ta Julianatop ku 1.286 meter riba nivel di laman. Otro serunan ta Tafelberg na 1.026 meter, Mount Kasikasima na 718 meter, Goliathberg na 358 meter i Voltzberg na 240 meter.
Distrikto i ResortEditá
KlimaEditá
Sürnam ta keda 2 pa sinku grado nort di e Equator, e tin un klima tropikal masha kayente anto temeratura no ta varia hopi durante aña. E aña tin dos temporada di awaseru, un di Aprel te ku Augustus i e otro di November te ku Februari. Tambe e tin dos temporada di sekura di August te ku November i di Februari te ku Aprel.
Reserva NaturalEditá
Parti pariba di e rui Coppename tin e Central Suriname Nature Reserve ta un sitio di heritage di UNESCO pasobra di su selvanan tropikal ku no ta kontene aktividat humano. Tambe tin hopi parke national: Galibi National Reserve, Coppename Manding National Park i Wia Wia NR na surnam su kosta, Brownsberg NR, Raleighvallen/Voltzeberg NR, Tafelberg NR i Eilerts de Haan NP na parti meimei di e pais i Sipaliwani NR na e grens ku Brazil. Na tur 12.6% di e pais ta area preserva.
EdifisioEditá
E Jules Wijdenbosch brug ta un brug ku ta krusa e rui suriname entre Paramaribo anto Meerzorg den e distrikto di Commewijne. E brug a wordu traha den e presidensia di Jules Albert Wijdenbosch (1996–2000) i a keda kompleta na aña 2000. E brug ta 52 meter haltu i 1.504 meter largu . E ta konekta Paramaribo ku Commewijne, un konekson ku antes por a wordu hasi solament ku ferri. E brug a wordu traha pa kuminsa desayora e pasti oeste di paramaribo, e ta konsisti di 2 banda, e no ta aksesibel pa pieton.
E Kathedral di St. Peter and Pauls ta 114 aña bieu. Prome ku e la bira un Kathedral e tabata un theater ku ta pertenese na na La Parra. E theater a wordu konstrui na aña 1809 pero a kima na aña 1820. E rekonstrukshon di Katherdral St. Peter and Pauls a kuminsa na 13 di Januari 1883
Sürnam ta un di e uniko paisnan na mundu ku tin un snoa ta situa net banda di un moske (un otro luga ta na Sofia, Bulgaria. E dos edifisio nan aki ta situa den centro di siudat di Paramaribo anto tin biaha sa tin ku parti nan luga di parker, kemen nan ta kokiksisti ku otro.
HistoriaEditá
Kuminsamentu di siglo 16 e area a wordu deskubri dor di Fransesnan, Spañonan i Inglesnan, Un siglo despues a kuminsa ku plantashi a wordu traha dor di Inglesnan i Hulandesnan kantu di e varios riunan i terra fertil na e plano di Guyana. E prome dokumento di un kolonia na Guiana tabata un kantu di e rui Surnam ku tabata yama Marshall's Creek. E area tabata nombra na un Ingles. Disputo a krese entre e inglesnan i e Hulandesnan. Na 1667 e Hulandesnan a desidi pa keda ku e kolonia di plantashon ku nan a konkista for di Inglaterra, resultando den e trata di Breda. E Inglesnan a keda ku en kolonia Chikitu di Nieuw Amsterdam, un kolonia Chikitu na Merka Nort, ku despues a bira e siudat di New York.
E Hulandesnan tabata depende hopi riba esklavonan afrikano pa kultiva e coffi, cacao, pal'i suku i katuna kantu di e ruinan. E tratamentu di e esklavonan di nan baasnan tabata hopi malu, i hopi esklavo a fuga for di e plantashinan. Ku yudansa di e nativonan bibando den e selvanan, e eks esklavonan a establisa un kultura uniko ku te awendia ta hopi praktika. Konosi na Hulandes komo "bosnegers" i na Ingles komo Maroons nan e establisa nan mesun tribunan kual un par di nan ta, e Saramaka, e Paramaka, e Ndyuka of Aukan, e Kwinti, e Aluku of Boni, i e Matawinan.
E Bosnegersnan tabata hopi biaha ataka e plantashinan pa haña miembro nobo, haña muhé, arma, kuminda i otro arikulonan. E attakenan aki tabata hopi biaha moral pa e doñonan di e plantshonan i nan famia. E atackenan a kuasa hopi kampaña pa eksterminá e gruponan aki pero niun no a luk. E oropeonan a firma sierto tratamentu di pas den siglo 19 kua dunanan sierto libertat ofisial.
Esklavitut a wordu abolisá na Sürnam na aña 1863 pero e esklavonan no tabata kompletamente liber te ku 1873, ora nan a kaba un periodo di transition mandatario di 10 aña kaminda nan mester a traha pa minimum loon anto sin tortura sanctiona. Ora nan a bira liber di berdat, e esklavonan a abandoná e plantashinan kompletamente kaminda nan a sufri hopi aña di trabou duru i tortura na fabor di e suidat Paramaribo. Komo un kolonia di plantashon Suriname tabata hopi dependiente di labor manual i nan mester a haña un otro manera pa bini na esaki. E Hulandesnan a bini ku labornan di kontrakto di Nederlands Oost Indië (awendia konosi komo Indonesia ) anto tambe for di India (dor di un kontrakto ku e Inglesnan). Huntu ku esei durante e fin di e siglo 19 e e komienso di e siglo 20, grupo chiki di hende homber mayoria be di China anto Medio Oriente a bini pa traha. Maske Suriname su poblashon ta basta chiki e ta keda, dor di su historia, un di e luganan di mas diversika na mundu.
Na 1954, e Hulandesnan a pone Suriname bou di un sistema di self gobernashon limitá, ku Hulanda teniedo te ahinda kontrol sobre defenso i agensianan internashonal. Na 1973 e gobernashon lokal, dirigi pa e NPK (Un partido Kriyoyo ) a kuminsa negosation ku e Gobernashon Hulandes pa independensia verdadero ku a keda duná riba 25 di november 1975. E pakete di parishon tabata hopi substansial, un parti grandi di suriname su ekonomia e prome 10 añanan a wordu yudá dor di hulanda su pakete di stimulus i e Gobernashon hulandes.
E prome presidente di e pais tabata Johan Ferrier, e gobernador di antes Henck Arron (e tempu ei e lider di [[Partido National di Suriname|Suriname su partido Nashonal) a sribi komo prome minister. Kasi Eenderde di e poblashon a mudá bai Hulanda sigiendo e añanan sigiendo independashon, komo hopi tabatin miedu ke e pias lo bai malu sin mandamentu hulandes. Suriname su diaspora pes'ei ta inklui kasi 250.000 surinameo bibá na Hulanda awendia, inkluendo un par di miembro di Hulanda su team di futbol nashonal.
Na 25 di febrüari 1980, un coup militar a kaba ku e gobernashon demokratiko i a declara suriname un Republika Soicalista, ku a kuminsa un tempu duru pa e ekonomia di e pais. Na 8 di December 1982, e militarnan nou di lider Desi Bouterse, a kaptura suidadeñonan prominente akusá di a traha plan kontra e gobernashon. Nan sigun sierto hende nan tabata tortura i ehekuta durante anochi. Hulanda a kita tur yudansa ekonomiko durante e tempu ei i Desi Bouterse ta wordu hiba na korte pa su matamentunan.
Elekshon a wordu tene na 1987 anto suriname a adopta un nobo konstitushon, ku a duda e diktator permiet pa keda na poder komo lider di e ehérsito sürnameño. Disatisfecho ku e gobernashon, Bouterse a remove nan via telefon na 1990. E evento aki a keda konosi kumo e "koup di telefon". Bouterse su poder a sigui baha despues di e elekson di 1991 i un guerra sivil a kuminsa entre e leger di suriname i e Bosnegersnan, kider loyal Ronnie Brunswijk, a sigui baha su poder durante e añanan '90.
Sürnam su demokratia a haña forsa atrobe despues di e añanan turbulente di 90, antu su ekonomia a bira mas deversifika anto mas tiki depende riba sosten di Hulanda. Grafmentu di Bauxite ta sigui di ta un bron importante pa fondo. Pero e diskubrimientu i explotashon de krudo anto oro a pone ku suriname tin mas chens pa suntiblidat a bira mas grandi. Agrikultura, especialmente di aros i banana, a keda un komponente fuerte di su ekonomia, anto ekoturisma ta provadi nobo opportunidat. Mas ku 80% di suriname ta konsisti di selva tropikal anto ku e establisimentu di e Centra Suriname Nature Reserve na 1998, suriname a kuminsa ku e protekshon di su selvanan tropikal. E The Central Suriname Nature Reserve a bira un World Heratige Site di UNESCO na aña 2000.
EkonomiaEditá
E ekonimia di suriname ta domina pa e industria di bauxite, ku ta akonta pa 15% di suriname su GDP anto 70% di su ganashi di exportashon. Otro exportnan ta inklui Aros, Bakoba anto shrimp. Suriname a kuminsa resientemente ku exportashon di zeta. Ongeveer un kwar di su poplashon ta ta traha den sektor agrikultural. E ekonomia di suriname ta hopi dependiente di komersio, su parnernan mayor ta Hulanda, Merka, Canada anto paisnan den Karibe.
Despues di a asumi poder na kabamentu di 1996 e gobernashon di Wijdenbosh a kaba ku e sistema struktural bisando ku e no tabata bal pa e hendenan mas pober di e pais. Sen di Belasting a kai ora belastingnan bieu a kaduka anto e gobiernu no a logra di bini ku nobo alternativo. Pa kabamentu di 1997 e risibishon di sen nobo a wordu para dor di e gobernashon pasobra relashon ku Hulanda tabata deteriorando. Kresementu ekonomiko a baha na 1998, ku e bahamentu de e sekotronan di mina, konstrukshon, i utilidatnan. Gastamentu di sen dor di e gobernashon, un sistema malu di rekohe belasting, anto un systema di rekurso sivil malu a reduci yudansa internashonal na 1999 anto a kontribui na e debe fiscal, estima na 11% di Sürnam su GDP. E gobiernu e buska di resolve e problema aki ku ekspanshon monitar, ku a kousa hopi Infalshon.
- GDP (2006 est.): U.S. $2.11 biyon.
- Kresementu anual GDP (2006 est.): 5.8%.
- Pa kapita GDP (2006 est.): U.S. $4,000.
- Inflashion (2006): 5.6%.
- Rekurso natural: Bauxite, oro, zeta, ore di heru, otro mineral; mondi; pontential hidroelektriko; piska i shrimp.
- Agrikultura: Produkto—aros, bakoba, palu, i lamunchi
- Industria: Types—alumina, zeta, oro, piska, shrimp, palu.
- Komersio(2005):
- Exportashon—E.U. $929.1 miyon: alumina, oro, zeta crudo, palu i produkto di palu, aros, bakoba, piska, i shrimp. Kamindanan Mayor—Noruega (23.9%), E.U. (16.8%), Canada (16.4%), Fransia (8.1%), Islandia (2.9%).
- Importashon--$1.1 biyon: equipo kapital, petroleo, produkto di heru i staal , produkto agrikultual, produkto konsumido. Suplimentenan Mayor—E.U. (24.4%), Hulanda(14.5%), Trinidad i Tobago (10.5%), China (5.4%), Japon (4.3%), Brazil (3.6%).


text:
Tema di Sustainable Education Symposium (SES)
Hof’i Bario
Biblioteca Nacional Aruba ta presenta otro edicion di su Sustainable Education Symposium (SES) cu ta tuma lugar dianan 2 pa 6 di september na biblioteca na Playa. Tema e aña aki ta ‘Hof’ Bario’ (Community gardening).
E simposio ta tuma lugar den siman di dia 2 pa dia 6 di september y lo tin presentacion pa studiantenan di scol secundario y avansa. Oradornan di Aruba ta sra. Ingela Laclé y sra. Nathalie Maduro di Dept. di Agricultura, Cria y Pesca (Santa Rosa), sr. Gregory Fung A Fat di United Farmers Aruba, sr. James Ocalia y sra. Joase-Anne van der Biest di BAZ-RRR Galleria & Brasserie. Orador invita di Hulanda ta sr. Henk van Dort. Scolnan invita ta Colegio San Nicolas, John Wesley MAVO, EPB Oranjestad, Abraham de Veerschool MAVO, IPA, Mon Plaisir College MAVO y Filomena College, MAVO.
Parti atardi lo tin workshop pa muchanan di scol y studiante (di 6 pa 17 aña di edad) di 2or y mey pa 4or den Sala Diamante. Por registra cerca Janine of Giselle via 582 1580. Esaki ta gratis.
Charla pa publico
: Anochi di lectura ta tuma luga diaranson anochi, dia 4 di september, pa publico general na Cas di Cultura di 7or pa 9or.


text:
Hendrik
Tevreden
Candidato #7
Hendrik W. G. Tevreden a nace y crece na Aruba den e bario di Dakota. Como mucha el a atende Jacintha Kleuterschool y Pius X school. Awe e ta casa cu Vanessa y huntu nan tin dos yiu muhe, Alina y Nia.
Desde un edad hoben, Hendrik tabatin e curashi y determinacion pa comberti su ideanan creativo den plan concreto y practico. El a sa di reconoce y uza su talentonan y experencianan di bida pa sigui desaroya su mes. Hendrik ta convenci cu e ingredientenan manera; proposito, vision, fe y determinacion por hiba cualkier persona na exito
Danki na su comienso humilde, Hendrik tin aprecio y comprencion pa tur hende.
Di caracter Hendrik ta un persona cu gusta encurasha y empodera su prohimo.
El a caba su educacion profesional como enfermero y a specialisa den salud social y salud mental. Hendrik a traha na Centro di rehabilitacion pa esnan cu adiccion na alcohol of droga. Tambe el a traha na Inloophuis (instituto pa esnan vulnerabel y sin cas)
Na aña 2005 y 2009 Hendrik a postula su mes como candidato riba e lista di e partido MEP. Despues di eleccion na 2017 Hendrik a fungi como miembro di Parlamento. Aki, el a representa nos pueblo na un forma digno y critico.
Hendrik ta kere den nos hendenan y ta wak e potencial pa nos sigui avansa hunto. Pa e motibo aki e ta bolbe pone su mes disponibel pa e eleccion venidero. Cu Aruba na curason, e ta determina pa duna su aporte na e proceso di recuperacion cu nos pais tin mester despues di e pandemia.
-Hendrik ta kere den ken nos ta y kier sigui traha pa ken nos por bira-


text:
WILLEMSTAD, Djabièrnè awor dia 3 di desèmber, ta Día Internashonal di Personanan ku un Desabilidat deklará pa nashonanan uní. 12 Fundashon ku ta traha pa personanan ku un desabilidat un biaha mas a uni forsa pa dediká atenshon na e fecha dor di diferente aktividat.
Por kòrda aña pasá a pone un transmishon nashonal di 6 ora largu na tur planta di televishon lokal pa por a trese e diferente abilidatnan di personanan ku un desabilidat. Tokando diferente tópiko, kontando diferente historia i asta na final un pènel ku diferente minister pa papia di retonan i espektativa pa futuro.
E 12 fundashonan ku a hasi esaki aña pasá tabata Fundashon Pro Bista, Fundashon Alton Paas, Asosiashon Totolika, De SGR-Groep, Stichting voor Auditief Gehandicapten, Fundashon Amigunan Uni, Fundashon Kontakto, Handicaps Rights Foundation, Sentro Solaris, Funditut, i Stichting MS. Pa e aña aki GGZ huntu ku FMA tambe a uni ku e grupo speshalmente mirando ku situashonan mental i asta króniko ta biniendo mas dilanti pero no ta haña sufisiente atenshon.
Similar na aña pasá lo dediká atenshon na e fecha aki pero di um otro forma i atrabés di diferente aktividat. Ya a lansa un página riba Facebook ku e nòmber Selebrá Abilidat di kual lo bai publiká diferente video di konsientisashon. E promé ya a sali djaluna último i kada dia ta sigui otro video di otro tópiko. Tambe lo bai laga diferente minister- i parlamentario eksperensia un desabilidat pa krea mas empatia pa personanan ku un desabilidat pa asina por komprondé i yuda nan mas mihó.Na final lo presentá e plannan pa un rampa na e pérgola na Brionplein.
Lo bai tin diferente entrevista den media di personanan ku un desabilidat pa asina sigui trese e diferente historia i abilidatnan dilanti. Durante dia komunidat di Kòrsou por skucha, na e diferente radionan, deseo i mensahe di diferente persona ku un desabilidat den propagandanan di 30 sekònde. Teniendo kuenta ku Covid e fundashonnan lo tin, den grupo chikitu , mas aktividat ku nan kliente-, miembro- i kontaktonan.
Pues un día kargá ku diferente aktividat pa komunidat por mira mas di e diferente abilidatnan i tambe e persona mes ta haña su atenshon ku e ta un digno miembro di nos komunidat.
Nos ke invitá Kòrsou kompletu subi e pagina di Facebook Selebrá Abilidat pa sigui e videonan di konsientisashon i ku ta mustra e diferente abilidatnan di personanan ku un desabilidat.